Paranenko home- ja monikemikaaliyliherkkyydestä tällä menetelmällä? - Maria Nordin - Kotitalouskriisi\nOlen ollut muutaman viikon niin innoissani, että hihkun kaikesta ja kaikkialla.\nOlen tehnyt jo monta vuotta töitä sisäilman parissa ja olen erikoistunut homeyliherkkien, monikemikaaliyliherkkien, sähköyliherkkien sekä valoyliherkkien asiakkaiden palvelemiseen.\nKaikki edellä mainitut ovat ympäristösairauksia. Myös itse sairastan homeyliherkkyyttä sekä monikemikaaliyliherkkyyttä.\nNyt olen halukas ja valmis parantumaan niistä.\nMuutama vuosi sitten tajusin, että minulla on ollut lapsesta asti home- ja monikemikaaliyliherkkyys. En itsekään oikein osannut tarkalleen aiemmin määritellä, mistä sairaudessa on kyse. Tiesin, että kyseessä jonkinlainen yliherkistymien ympäristön ärsykkeille.\nVaikka pahin altistuminen on ollut ohi jo vuosia sitten, trauma on tallentunut aivoihini. Kehoni reagoi pienen pieniin määriin altisteita. Tämä aiheuttaa vieläkin kehossani erilaisia tulehdusreaktioita (kilpirauhanen) sekä todennäköisesti myös ruokayliherkkyyksiä (gluteeni ja maito). Joudun tälläkin hetkellä olemaan hyvin tiukalla ruokavaliolla.\nKun monikemikaaliyliherkkyys oli pahimmassa vaiheessa jouduin odottamaan, että katu tuulettuisi edellisen kävelijän jälkeen. Haistoin ohikulkijan hajuvedet ja vaatteiden pesuaineet ilmassa hyvin kauan jopa ulkona. Nyt home- ja monikemikaaliyliherkkyys ovat huomattavasti lievemmät, mutta käsitän, että limbinen järjestelmäni reagoi kemikaaleihin vieläkin ylisuuresti. Viimeisen puoli vuotta olen esimerkiksi kärsinyt elohiirestä, joka aktivoituu monenlaisista hajuista. Myös eilen käytyäni asiakkaan luona, kärsin loppupäivän lievästä aivosumusta.\nNyt alan ymmärtää, että näissä ympäristösairauksissa on kyse neurologisesta häiriöstä. Tämän aivojen toimintahäiriön aiheuttajia voi olla monia tai yksi. Useimmiten taustalla on hometalo, homekoulu tai töissä tai vaikka remontin aikana tapahtunut yksittäinen ylisuuri kemikaalialtistus tai näiden kaikkien yhdistelmä.\nAivoilla on kyky suojella itseään ja ne oppivat näistä huonoista kokemuksista. Nämä vaaralliset aineet rekisteröityvät aivoihin. Aivot lähettävät keholle signaalin reagoida kyseisille aineille tulevaisuudessa. Ja lopulta aivot alkavat etsiä samankaltaisia aineita ja havaitsevat pian yhä pienempiä ja pienempiä määriä erilaisia kemikaaleja ja homeita.\nVaikka itse olen tähän mennessä ollut lähes ylpeä siitä että voin havaita haitalliset aineet yhdellä nuuhkaisulla, se ei tee kuitenkaan keholleni hyvää. Kyseessä on aivovaurio. Piste. Kehoni reagoi aivojeni käskyihin, oireet aiheuttavat sterssiä ja solut sulkeutuvat, jolloin aineenvaihdunta huononee ja parantuminen kasvu estyy. Näin syntyy itseään ruokkiva negatiivinen kehä.\nUskomatonta tässä on se, että kun vihdoin näen sairauteni näin, voin myös nähdä parantumiskeinon. Vielä haluan korostaa, että vaikka tästä parantuisin, ei se tarkoita, että haitalliset kemikaalit tai homeet, joista olen täällä vuosikaudet paasannut, olisivatkin turvallisia tai terveellisiä, ei. Niiltä pitää suojautua ja altistumista tulee silti välttää. En kuitenkaan halua menettää terveyttäni tai elää rajoitettua elämää enää.\nOlen nyt nähnyt omin silmin, kuinka erittäin vakavaa monikemikaaliyliherkkyyttä sairastava asiakkaani parani kuukaudessa työkuntoiseksi kouluttamalla aivonsa uudelleen. Toinen home-vertaistuki-tuttuni parani myös kuukauden sisällä. Muutos erakoituneesta normaaliksi tapahtui hyvin nopeasti.\nMetodi, jota he ovat käyttäneet ja jota minäkin aion nyt kokeilla perustuu siis aivojen uudelleen ohjaukseen. Siis neuroplastisuuteen eli aivojen kykyyn muokkautua uudelleen ja uudelleen. Menetelmän nimi on Dynamic Neural Retraining System eli DNRS.\nAivojen ihmeellisyyttä, muokkautuvuutta ja kapasiteettia olen olenkin blogissani ennenkin ihastellut, joten uskon tämän menetelmän tehoon täysin!\nValmiina parantumaan – menetänkö hajuaistini?\nOlen täysin valmis unohtamaan identiteettini monikemikaaliyliherkistyneenä jos voin vielä edelleen parantaa terveyttäni ohjelmoimalla aivoni uudelleen. Olen nyt saanut tilaamani DVD-setin. Setti sisältää neljän päivän seminaarin, jossa käydään erittäin tarkkaan läpi ympäristösairauksien mekanismi, limbisen järjestelmän toiminta sekä opetetaan keinot joilla aivot voi uudelleenkouluttaa niin, että ne eivät enää ylireagoi (haitallisiin), mutta ei hengenvaarallisiin kemikaaleihin, säteilyyn, homeille tai muihin ympäristöärsykkeisiin. Seminaarin jälkeen harjoituksia pitäisi tehdä puolen vuoden ajan, noin tunti päivässä.\nMenetelmää käyttäneistä 90 % on parantunut täysin normaaleiksi. Itselleni ylikehittynyt hajuaisti on myös tärkeä työväline, joten hieman minua jännittää, että voinko enää tämän DVD-seminaarin ja puolen vuoden treenin jälkeen tehdä enää töitäni. Ohjelman kouluttaja nimittäin vakuuttaa, että myös hajuiaisti palaa menetelmää käyttäneillä tavalliseksi.\nMenetelmän on kehittänyt itse erittäin vakavasta monikemikaaliyliherkkyydestä ja sähköyliherkkyydestä kärsinyt kanadalinen Annie Hopper.\nMenetelmästä voi hyötyä:\nVaikka menetelmä on kehitetty eritiyisesti ympäristösairaille ja ympäristöyliherkille, sen on huomattu auttavan myös muita, jotka kärsivät limbisen järjestelmän häiriöistä. DNRS:ää voi käyttää näiden sairauksien hoitoa tukemaan.\nTällaisiä sairauksia ovat muun muassa:\nallergiat (siitepöly, eläinallergiat, ruoka-aineallergiat)\nvuotavan suolen syndrooma\nhomeyliherkkyys / homesairaus\npost traumaattinen stressioireyhtymä\niho-oiret (ekseema, ihottumat)\nParane sinäkin nyt!\nAloitin seminaarin katsomisen tänään ja olen jo hyvin vakuuttunut tämän menetelmän tehosta. Aion kertoa teille miten tämä asia edistyy. Eli jos olet kiinnostunut ja maltillinen, odota kokemuksiani ja osta paketti vasta sitten. Lupaan raportoida kokemuksiani mahdollisimman pian.\nItse en kuitenkaan pahoin altistuneiden ja erittäin herkästi oireilevien asiakkaideni kokemuksia kuultuani malttanut odottaa edes päivää. Ostin paketin siltä istumalta ja onneksi toimitus Kanadasta Suomeen ei kestänyt montakaan päivää.\nItse tilasin suosituimman setin ”Package 2”, joka sisältää kahdeksan DVD:tä (tekstitys suomeksi) joilla on yksi alustuspäivä ja kolmipäiväinen seminaari sekä paljon harjoituksia, Wired Healing -kirja sekä työkirja, jota tarvitaan harjoitusten tekemisessä. Tämän paketin hinta on 269,95 dollaria.\nDVD:t on tekstitetty suomeksi ja myös harjoituskirjan voi saada suomennettuna!\nTilaa paketti tästä!*\nDVD:t löydät siis sivuston yläpalkin valikosta ”Services & Resources” kohdasta ”Instructional DVD Series”\nPS. Katsoimme ensimmäiset DVD-pätkät pojan kanssa. Hänkin on kiinnostunut limbisen järjestelmän toiminnasta. Niin kiehtovaa ja kiinnostavaa! Molemmat odotamme jo huomisaamua, jolloin jatkamme seminaaripäiväämme.\nTästä voit lukea, kuinka harjoitukset edistyvät!\nPoikien äiti suosituin – Kaksplussan luetuimmat blogitekstit vuonna 2017\n29.12.2017 klo 13:01\n[…] Maria Nordinin perhe-elämää voi seurata Kotitalouskriisi-blogissa. Maria on sisäilmaongelmiin erikoistunut arkkitehti ja kiinnostunut myös aivotoiminnan vaikutuksista ihmisen kokonaisvaltaiseen hyvinvointiin, ja näihin aiheisiin liittyy myös blogin vuoden 2017 luetuin juttu Paranenko home- ja monikemikaaliyliherkkyydestä tällä menetelmällä? […]\n22.2.2017 klo 23:01\nHei! Mielenkiintoinen menetelmä! Toivottavasti saat hyviä tuloksia. Pisti silmään virhe parissa kohtaa: ilmeisesti limbinen järjestelmä oli lipsahtanut limbidiseksi. 🙂\n22.2.2017 klo 23:25\nKiitos, toivotaan! Kerron sitten. Korjasin noi! 😀\n22.2.2017 klo 23:42\nViittaat useaan otteeseen työhösi ja ammattiisi. Mikä se on?\n22.2.2017 klo 23:56\nOlen rakennusten terveellisyyteen perehtynyt arkkitehti. http://www.marianordin.fi\n23.2.2017 klo 06:53\nMenetelmä (otsikossa kirjoitusvihre)\n23.2.2017 klo 08:07\nKyseessä ei ole psyykkinen sairaus, vaan neurologinen.\nEli itsehän oireilen tälläkin hetkellä voimakkaasti mm homeille ja kemikaaleille. Oireeni ovat aivan todellisia, yskää, äänen lähtöä, huimausta, päänsärkyä, hengenahdistusta, nuhaa jne. Tässä ei kukaan sano, että oireilu ja sisäilmata sairastumine ei olisi todellesta. On kuitenkin erottettava kaksi asiaa: homeen aiheuttamat sairaudet ja oireilu. Home sairastuttaa monin tavoin. Oireet ovat kehon välittömiä reaktioita altiseeseen. Sairaudet ovat pitkäaikaisen altistuksen aiheuttamia.\nYksi niistä sairauksista on tämä aivovaurio. Tämä ei todella kehity kaikille homeen sairastuttamille. Osahan ei tule koskaan yliherkiksi Aivovauriolla tarkoitan sitä, että muuttuu homekoiraksi ja kärsii monikemikaaliyliherkkyydestä, kuten minä.\nEli kehoni reaktiot homeeseen tai kemikaalialtisteeseen ovat täysin ylimitoitettuja vaaraan nähden ja se johtuu siitä että aivoni ovat pikku hiljaa oppineet tällaisiksi. Tämä tila on tiedostamaton ja silti rankka elimistölle, sillä se aiheuttaa stessireaktion, joka estää paranemista. Kannattaa tutustua ennen kuin teilaa.\n23.2.2017 klo 09:37\nEli kaikki tämän maan neurokirurgit, endokrinologit ja muut nyt sitten viralta, turhaan ovat näistä oireista hoitaneet ja kuten omassa tapauksessani, leikanneet ihmisten aivoja vaikka olisi tällainen helppo menetelmäkin tarjolla? Bloggaaja aloittanut juuri videoiden katselun. Törkeää ja lyhytjännitteistä -typeryyden lisäksi. Tämä oli kyllä rimanalitus.\n23.2.2017 klo 10:00\nKaipaisin kanssa lääketieteellisiä lähteitä väittämääsi, että ”ympäristösairauksissa on kyse aivovauriosta”. Eikö esim. homealtistuksen aikaansaamat immuunipuolustuksen reaktiot, tulehdukset, autoimmuunisairaudet, ja myös herkistyminen esim. siten, että joka kerta kun astuu tilaan jossa on vähempiäkin määriä mikrobeja, niin saa välittömästi vaikka nokkosihottuman tai yskän, ole aika lailla muun tason elimistöllistä reagointia, kuin neurologista oppimista ympäristön ärsykkeistä, esim. hajuista? Pikemminkin solujen ja limakalvojen tasolla tapahtuvaa reaktiota ilmassa oleville mikrobeille, joihin esim. homealtistuneen elimistö, (ei aivot etunenässä) on kehittänyt vahvan immuuunipuolustusreaktion?\n23.2.2017 klo 14:18\nMyös nämä muut reaktiot ovat aivojen aiheuttamia. Yskä, äänenlähtö, ihottumat ym. kaikki syntyvät aivojen käskystä. Ja tämä tapahtuu vaikka henkilö ei itse olisi tietoinen altistuksesta, limnbinen järjestelmä toimii niin.\n23.2.2017 klo 16:53\nKaipaisin tähän myös lääketieteellistä näyttöä. Suomalaisten tutkijoiden ryhmähän totesi juuri vuoden alussa julkaistussa tutkimuksessa, että aivosumu johtuu sisäilmamyrkkyjen eiheuttamasta punasolujen happivajeesta. Kansainvälisestikin mainetta niittänyt suomalainen neurologi on löytänyt monien elinten oireilun syyksi ääreishermoston toimintahäiriön, joka lähettää aivoille viallisia signaaleja. Kumpikaan näistä ei toimi tahdonalaisena, joten niitä ei voi myöskään itse hallita. Itsesuggestointia ja terapiaa oireiden hoitoon tässä maassa tarjoaa lähinnä Sainio ja hänen ”oppilapsensa”. Miten tämä eroaa siitä?\n23.2.2017 klo 19:03\nEi tässä väitetäkään, etteikö aivosumu johtuisi happivajeesta! Siitä se todella johtuu ja kaikki oireet todella johtuvat homeesta. Pointti on, että kaikki oireet (myös se happitasojen lasku) on seurausta aivojen hätäsignaaleista. Aivot voidaan opettaa uudelleen niin, että ne eivät reagoi ylisuuresti vaaraan nähden. Tämä ei ole terapiaa ja itsesuggestointia, vaan uusien hermoyhteyksien luomista aivoihin.\n23.2.2017 klo 23:58\nMillä perusteella uskallat ihmisille suositella, että parannu sinäkin nyt? Aika rohkea lupaus ottaen huomioon sen sairauksien kirjon, mitä sisäilmaongelmat ihmisille aiheuttavat. Yksikään asiaan kymmeniä vuosia perehtynyt lääketieteen asiantuntija ei ole tuollaista lupausta voinut antaa, sillä aika yksimielisiä ovat, ettei sisäilmamyrkkyjen aiheuttamista pitkäaikaissairauksista voi kokonaan parantua.\n24.2.2017 klo 09:10\nMenetelmällä mm. myrkkyjenpoistojärjestelmä palaantuu, jolloin MCS:n liitännäissairaudetkin parantuvat. Kannattaa testata! Uskallan suositella, sillä olen nähnyt todella uskomattomia parantumisia tällä menetelmällä. Kuulen päivittäin lisää kokemuksia. Olen päivittäin tekemisissä näiden yliherkistyneiden kanssa, joten tiedän kyllä millaisia tarinoita MCS ja homeyliherkillä on. Lisäksi tässä ei ole mitään riskejä tai sivuvaikutuksia, kuten monilla lääkkeillä.\n23.2.2017 klo 11:48\nKiitos ihanasta kirjoituksesta! Täällä kuudes päivä menossa dvd-seminaarien aloituksesta ja ilosta itkien istun junassa ihmisten keskellä. Eilen halasin hajustettuja ystäviäni ongelmitta ensimmäistä kertaa useaan kuukauteen. Pystyn ensi viikolla palaamaan töihin. Hajuaisti on jo aika lailla normaali. Tämä on juuri niin uskomatonta kuin miltä se kuulostaakin – teoria taustalla on törkeän nerokkaan pätevä ja loppujen lopuksi äärimmäisen yksinkertainen yksinkertainen. Kuntoutus vaatii olympiaurheilijan sitoutumista ja motivaatiota, mutta se on sen arvioista. Sitä paitsi hullun hauskaa!\n23.2.2017 klo 14:13\nKyse ei ole ”vain” videoiden katselusta. Metodi on työläs ja varsin tekninenkin.\nMCS on kemikaalien tai homeiden aiheuttama fyysinen aivovaurio, ei psyykkinen tila. Aivot opetetaan olemaan reagoimatta turhiin ärsykkeisiin. Kemikaalit ovat toki tämänkin jälkeen haitallisia, mutta eivät aiheuta akuutteja ja vaaraan nähden ylisuuria oireita.\n23.2.2017 klo 11:54\nKiitos Maria! Suomessa lääkärit aivopestään lääkefirmojen toimesta jo opiskeluaikanaan melko tehokkaasti heitä hyödyntävien koneistojen roboteiksi. On upeaa huomata, että joskus siihenkin törmää, että osaavat huomioida asioita oman boksinsa ulkopuolelta. Vaihtoehtoisesti ajattelevat ja luonnollisempaan hoitoon pyrkivät ovat usein oikeiden vastausten äärellä länsimaista hoitokulttuuria aiemmin. Länsimainen lääketiede ei tarjoa vastauksia kaikkeen, vaikka täällä päin sitä pidetään valheellisesti ylivertaisena. Kokonaisvsltaisuudesta se on vielä hyvin kaukana. Oireiden syntyyn ei perehdytä, vain oireisiin ja niihinkin usein koneiston sanelemana eli lääkkein. Aina ne eivät suinkaan olisi tarpeen, jos asioita osattaisiin miettiä laajemmin. Resursseja ja osaamista puuttuu. Työskentelen terveydenhuollossa, tiedän mistä puhun. Tällainen uusi tieto on tarpeen ja lisää tutkimustuloksia kaivataan. Olen myös lukenut neurofeedbackista, näissä lienee sama tarkoitus. Itsekin olen altistunut homeelle sekä herkistynyt kemikaaleille. Myös valo- ja ääniyliherkkyyttä on ja nimenomaan ne reaktiot ovat hermostollisia. Itseäni kiinnostaa paljon myös suolistomikrobistotutkimukset ja niiden yhteys homealtistukseen. Vielä en ole löytänyt tutkimuksia siitä, näkyisikö suoliston mikrobeista muutoksia altistuksesta ja voisiko niihin kenties vaikuttaa ja saada siten helpotusta oireisiin. Kerro ihmeessä, jos itse löytäisit, luulen että niitä joudutaan vielä odottamaan. Kuitenkin ajankohtainen ja kuuma aihe maailmalla ja Suomessakin nämä suolistomikrobiston tutkimukset. Onneksi!\n23.2.2017 klo 13:59\nFLT lääkäri Erkki Antilalta voisit varmasti saada tietoa siitä, näkyykö suoliston mikrobeissa muutoksia altistuksesta, ainakin minulle hän totesi jo vuosia sitten MDD:n ulosteesta tehtävää ruoansulatusanalyysia (CDSA 2.0/P)tutkiessaan, että tulokset näyttävät aivan samanlaisilta, kuin yleensä homealtistuneilla. Ehkäpä Erkki Antilalla on myös tietoa suolistomikrobiston ja homealtistuksen välisestä yhteydesä tehdyistä tutkimuksista? Taatusti hän osaa ainakin kertoa sinulle, miten suolistomikrobeihin voi vaikuttaa – oli sitten kyseessä homealtistus tai joku muu syy, tosin tähän kykenevät varmasti muutkin FLT asiantuntijat 🙂\n23.2.2017 klo 15:12\nKyllä toi homma enemmän psyykkiseltä kuin neurologiselta vaikuttaa…\n23.2.2017 klo 13:00\nMahtaisiko histamiinin ylieritys liittyä kuvioon? Keho reagoi milloin mihinkin erittämälöä histamiinia, kun kokee että jokin uhkaa elimistön. Stressi on myös yksin histamiinin erityksen laukaisija.\n23.2.2017 klo 19:04\nKyllä, myös histamiinin erityksestä vastaavat aivot!\n23.2.2017 klo 14:24\nMaria, tämä on aivan superkiinnostavaa, kiitos niin paljon, että kerroit tästä, odotan innolla raportointiasi kokemuksistasi!!\n23.2.2017 klo 14:26\nKiitos kommentista! Olen tosi innoissani! Tänään kuulin jo ties monennesta tällä systeemillä parantuneesta. Odotan niin paljon sitä, että ei tarvitsisi olla esimerkiksi ruokavalion kanssa niin ehdoton!\n24.2.2017 klo 08:54\nMielenkiinnolla Odotin kokemuksiaai, jäin pohtimaan minkälainen on nyt ruokavaliosta ja Oletko siinä saanut apua sisäilman aiheuttamiin vatsa oireisiin.\n24.2.2017 klo 08:55\n24.2.2017 klo 09:07\nOlen ollut täysin gluteenittomalla neljä vuotta ja saman verran lähes maidoton. Gheetä syön ja vähän voita joskus. Syön todella, todella paljon kasviksia ja jonkin verran lihaa. En paljoa muuta. Eli ruokavalio on paleo-tyylinen. Siitä on kyllä ollut aivan suunnattomasti hyötyä paranemisessa!\nOmg, tätä päivää oon odottanut enemmän kuin mitään muuta! Länsimaisella lääketieteellä ei ole ollut kohdallani yhtään ainutta keinoa, joka olisi oloani helpottanut. Harmittaa ja kauhistuttaa se särkylääkkeiden ja nenäsumutteiden määrä, mitä oon nautttinut.\nTämä metodin toimivuus olisi pelastukseni, odotan innolla ja maltilla 😉 raportointiasi hoidon etenemisestä. Minulla ei ole varaa tilata noita dvd:tä, yhteistilaus tai joltakin lainaaminen kiinnostaa ja kovasti. Mahtava alku tälle torstaille! Ja todellakin hullun kiinnostavaa!! En ymmärrä ihmisiä, jotka tumoitsee kaiken, mistä ei itse tiedä..\n23.2.2017 klo 16:10\nOstin itse epäröivänä DVD:t, ajattelin että jos menee rahat hukkaan. Nyt olen vakuuttunut, että ei. Ja minulla on jo ostajat DVD:lleni jonossa, eli uskon, että löydät kimpan!\n23.2.2017 klo 14:36\nSairautta lisämunuaisen uupumus ei ole olemassa.\nPaljonko Maria saat provikkaa/myyty huuhaa seminaari?\nHomekoiralla ei ole aivovauriota, kuten ei huume- tai ruumiskoiralla. Eikä myöskään sinulla. Paitsi jos olet kolauttanut kallosi johonkin tms.\nMiksi suosittelet ”seminaaria” muille kun olet kertomasi mukaan katsellut vasta ensimmäisen osan ja ”teho” alkaa vasta kuukausien treenin kuluttua?\n23.2.2017 klo 16:09\nItselläni muun muassa todettiin lisämunuaisen uupumus hometalossa asumisen jälkeen. Saan hyvin pienen provision, jos joku ostaa tuon linkin kautta DVD:n itselleen. Rahanteko ei todellakaan ole tässä pointtini. Minusta on ollut upea kuulla, kuinka asiakkaani, jotka ovat jo tuhlanneet tuhansia ellei satoja tuhansia asuntoihin ja muuttoihin, lääkärikuluihin ynnä muihin, ovat saaneet terveytensä ja normaalin elämänsä takaisin tämän menetelmän avulla.\nKoska asiakkaani, jotka tunnen pitkältä ajalta, ja joiden parantumista en voinut ikipäivänäkään toivoa, parantuivat tämän metodin avulla nopeasti. Hajuaistin kouluttaminen tarkaksi on eri asia kuin MCS. Ei viinin maistelija tai home- tai huumekoira saa elämänlaatua pilaavia oireita, vaikka heillä kaikilla on tarkat hajuaisit.\nItse kokeilen tätä nyt silläkin uhalla, että ensin menetän tarkan hajuaisitini. Uskon, että voin uudelleen kouluttaa nenäni, mutta sellaiseksi, että en oireile altisteista.\n23.2.2017 klo 21:35\nHelmi, tuleppa kertomaan tuo minun uupuneille lisämunuaisilleni 😀 Se, jos koululääketiede ei ole VIELÄ hyväksynyt lisämunuaisten uupumista sairaudeksi ei tarkoita sitä, etteikö sellaista sairautta olisi. Eihän fibromyalgiakaan vielä hetkin sitten ollut sairaus, mutta nytpä sekin on jo sairaudeksi myönnetty.Sama CFS:n kohdalla.\nEi kannata uskoa kaikkea mitä kirjoista lukee 😉\n23.2.2017 klo 22:00\n23.2.2017 klo 14:44\nOlen lukenut tästä metodista joskus netistä ja en vielä ymmärrä millaisista harjoitteista on kyse. Mutta on tietysti totta, että aivot voivat kuntoutua. Tätä olen saanut todistaa työssäni lähihoitajana, kun aivoinfarktin saanut ihminen oppii uudestaan kävelemään, puhumaan jne. Riippuu tietysti aivovamman laajuudesta kuinka paljon on mahdollista parantua, mutta mahdollisuuksia on. Uskon myösm että omalla kohdallani aivoni vaurioituivat vuoden kestävässä liima- ja homealtistuksessa. Vaurion takia aivoissani on verenkiertohäiriöitä, jotka sittemmin ovat levinneet koko kehoon, käsiin, jalkoihin, nieluun… Olen kiinnostunut kyllä tästä metodista, mutta haluaisin kuulla mitä se harjoittelu käytännössä on. Olisin valmis tilaamaan paketin, jos siitä todela voisi olla apua. Mietin myös, että tämähän ei kuitenkaan ole samaa settiä, josta Neurologi Sainio puhuu? Hänkin on sitä mieltä, että hermosto on herkitynyt tietyille yhdisteille ja reagoi niihin suhteettoman voimakkaasti altisteen määrään nähden. Ja hän uskoo, että siitä voi parantua jollain käyttäytymisterapialla ja olemalla välttämättä altisteita. Hmm. Mutta odotan postauksiasi aiheen tiimoilta 🙂 Siunausta matkaan 🙂\n23.2.2017 klo 15:34\nMustakin olisi mielenkiintoista tietää, miten DNRS näyttäytyy suhteessa Sainion juttuihin, kun näin äkkiseltään kuulostaa siltä, että niissä on jotain samoja elementtejä, mutta varmaan paremmin perehtyessa asiaan ne ovat täysin eri asioita?\n23.2.2017 klo 16:03\nKyllä, täysin eri asia ainakin siinä sairauden käsityksessä. Itse en suorastaan ole perehtynyt Sainion juttuihin muuta kuin median kautta ja olen hänen kanssaan täysin eri mieltä ainakin sen perusteella.\n23.2.2017 klo 18:10\nMinäkään en koe hänen näkemyksiään omakseni (näin kauniisti sanottuna 😉 ), mutta hassua kyllä, googlaamalla tuli vastaan hänen esityksensä ”Haasteena\nympäristöherkkyys – painopiste kuntoutumiseen” (http://www.soterko.fi/files/Tapahtumat/markku-sainio-ttl-haasteena-ymparistoherkkyys-painopiste-kuntoutumiseen.pdf), jossa hän sivulla 20 arvioi DNRS:n olevan hyvä juttu 😀\n23.2.2017 klo 18:53\nJoo, tästä kertoikin yksi parantunut asiakkaani. En nyt itse ehdi katsomaan tuota läpi, mutta asiakkaani mielestä hän oli käsittänyt tässä silti väärin DNRS:n, vaikka siihen vetoaakin. Minun on vielä vaikea ottaa kantaa, kun vasta olen kuullut kokemuksia ja kurssi kesken. Sen jälkeen voin kommentoida ja tutustua tähänkin!\n23.2.2017 klo 21:38\nSainio ottaa käsittääkseni kantaa DNRS:ään tolla yhdellä slidella, jossa on kuvakaappaus DNRS:än kotisivusta ja seuraavat tekstit: ”Hyvä, koska ei aiheuta potilaiden tai oireilun leimaamista”, ”Ajattelu kohdistetaan paranemiseen!” ja ”Mieli ja ajattelu hallintaan niin, ettei häiritsee kehoa osa oireiston hallintaa”.\n23.2.2017 klo 22:01\nOk, en itse jaksa analysoida tätä sen enempää. Aikalailla samantekevää, kuka on mitäkin mieltä, jos homma toimii!\n23.2.2017 klo 16:07\nKerron pian lisää! Kiinnostavaa, itsekin olen lukenut paljon erilaisista aivovaurioista ja niistä parantumisesta. Aivot ovat uskomaton kapistus. Itselläni on nyt hieman hölmö olo, olenhan sairastanut tätä vuosikaudet, enkä ikinä ole ymmärtänyt ajatella asiaa tältä kantilta. Olen niin innoissani!\n23.2.2017 klo 14:58\nMikä osuus Kaksplussalla on tuohon ”Retrainingthebrain” Affiliate-statukseen ja siihen liittyviin tuloihin?\n23.2.2017 klo 15:01\nSanoit, että: DVD:t on tekstitetty suomeksi ja myös harjoituskirjan voi saada suomennettuna! Mutta tuolla linkin takana olevassa tilauslomakkeessa ei ole suomen kielestä mitään mainintaa. Mistä saa siis suomenkieliset versiot dvd + harjoituskirja?\n23.2.2017 klo 16:05\nSe on totta. Suomen kielestä ei ole mainintaa, mutta kaikki DVD:t on myös suomeksi. Myös harjoituskirjan voi saada piakkoin suomeksi.\n24.2.2017 klo 17:57\nMinullekin jäi epäselväksi mistä nämä saa suomeksi? Kun tuolla sivuilla puhutaan vain ranskan, saksan, italian ja espanjan kielisistä tekstityksistä.\n25.2.2017 klo 17:39\nVaikka nettisivulla ei ole mainintaa, kaikki DVD:t on suomennettu. Suosittelen lämpimästi!\n23.2.2017 klo 15:29\nHei, kerrotko vielä, voiko paketin harjoitteita tehdä masennukseen, ahdistukaeen ja keskushermoston yliherkkyyteen. Eli ovatko menetelmät sovellettavissa omaan tilanteeseen?\n23.2.2017 klo 16:04\nKyllä, menetelmä on kehitetty monikemikaaliyliherkille, mutta suurimmasta osasta harjoituksia on olemassa erilaisia sovelluksia eri ongelmille.\nUrea jacta ect\n23.2.2017 klo 17:46\nToivottavasti DVD auttaa myös silmien kirvelyyn, sitä on ainakin odotettavissa 🙂\n23.2.2017 klo 19:01\nYksi pahiten altistuneista kärsi juuri erittäin voimakkaista silmäoireista (joutui käyttämään suojalaseja koko ajan) ja ne todella parantuivat täydellisesti.\n23.2.2017 klo 20:58\n23.2.2017 klo 21:08\nHei! Olen tehnyt DNRS harjoituksia nyt 4 kuukautta ja parantunut 90% MCS oireista, ja n. 70% reumasta ja kroonisista tulehduksisa (poskiontelot, silmäluomen reunat). Ville Valtonen aikoinaan minulle MCS diagnoosin antoi, ja liudan muita diagnooseja, ja ainoana hoitokeinona neuvoi eristäytymään ja kirjoitti pitkiä antibiootti- ja kortisoonikuureja, hirveästi toivoa hän ei antanut – kuulemma MCS pahenisi vain joka kerta kun altistuu. Kokeilin myös Erkki Antilan määräämää antioksidanttihoitoa, sekä lukemattomia muita hoitoja (akupunktio, vyöhyketerapia, ruokavaliohoidot, detoxhoidot jne), mutta mikään ei tehonnut, MCS vaikutti vain pahenevan.\nDNRS-metodi on vaativa, harjoituksia pitää tehdä joka päivä tunnin ajan, vähintään 6 kk aikana, mutta metodi toimii. Eli mikään hokkuspokkus pikähoito tämä ei ole, mutta tuloksia tulee tasaisen varmasti kun harjoitteita tekee tunnollisesti päivittäin. Aivoja voi pikkuhiljaa muovata ja sen myötä limbinen järjestelmä rauhoittuu eikä enää aiheuta ”hälytystilaa” kehoon ulkoisista ärsykkeistä. Parantumisessa on ylä- ja alamäkiä, se ei ole lineaarinen prosessi, vaan oireet häipyvät ja reaktiot pienenevät vähitellen. Sinnikkyyttä metodi vaatii, ja järjetöntä itsekuria, kuten mikä tahansa päivittäin toistettava harjoitus.\nHyvä lääketieteellinen esitys DNRS -metodista löytyy täältä:\nAnnie Hopper pitää n. tunnin mittaisen esityksen American Academy of Environmental Medicinen konferenssissa, lopussa esitetään myös lääketieteellisen tutkimuksen tuloksia.\nArtikkelissa runsaasti uutta tutkimustietoa MCS:n taustoista.\nDNRS metodin tehokkuutta MCS, CFS ja Fibromyalgian hoidossa tutkitaan nyt laajemmin uusissa lääketieteellisissä tutkimuksissa University of Alberta:ssa ja University of Galgaryssä aivo/neurotiede tutkimuskeskuksissa.\nOlen itse tehnyt ensin DVD kurssin, jonka jälkeen pari kuukautta myöhemmin olin sen verran parantunut että pääsin lähtemään Kanadaan DNRS kurssille.\nDNRS järjetää nyt keväällä 2017 myös ensimmäistä kertaa kaksi kurssia Euroopassa, mutta en tiedä varaustilanteesta, että ovatko kurssit jo täyttyneet.\nParantuminen on ihana tunne, kun pääsee taas elämään kiinni ja tulevaisuus näyttää valoisalta 🙂\nItse elän nyt jo aikalailla ”normaalia” elämää, töissä, matkustelen, urheilen, ilman sen kummempia rajoitteita.\n23.2.2017 klo 21:44\nTuhannet kiitokset Johanna, että tulit kertomaan henkilökohtaisista kokemuksistasi DNRS:istä, ihana kuulla, että olosi on kohentunut noin merkittävästi DNRS:in ansiosta! 🙂\n24.2.2017 klo 04:50\nAivan mahtavaa!! ? Odotan innolla, että pääsen aloittamaan harjoitusten tekemisen. Kiitos Maria kokemusten jakamisesta!\n24.2.2017 klo 10:46\nOlen perehtynyt asiaan jo vuosia. Vaikka olisin miten hyvässä kunnossa, niin homeoireet ja hajusteyliherkkyysoireet tulevat aina takaisin homepaikassa ja jos tulee lähelle jotkut määrätyt hajusteet.\n24.2.2017 klo 10:47\nKoska selvästi tämä menetelmä tuntuu olevan sinulle Maria jo hyvin tuttu ja olet aiheeseen ilmeisen perusteellisesti perehtynyt mainostaaksesi tuotetta, niin esitän muutaman kysymyksen, joihin toivoisin vastauksia:\nMihin tutkimuksiin perustuu blogissa kirjoittamasi väitteet:\n” ympäristösairauksissa on kyse aivovauriosta.”\n”Aivoilla on kyky suojella itseään ja ne oppivat näistä huonoista kokemuksista. Nämä vaaralliset aineet rekisteröityvät aivoihin. Aivot lähettävät keholle signaalin reagoida kyseisille aineille tulevaisuudessa. Ja lopulta aivot alkavat etsiä samankaltaisia aineita ja havaitsevat pian yhä pienempiä ja pienempiä määriä erilaisia kemikaaleja ja homeita.”\n”Kehoni reagoi aivojeni käskyihin, oireet aiheuttavat sterssiä ja solut sulkeutuvat, jolloin aineenvaihdunta huononee ja parantuminen kasvu estyy. Näin syntyy itseään ruokkiva negatiivinen kehä.”\nMihin tutkimuksiin perustuu mainostamasi dvd-seminaarin keinot joilla aivot voi uudelleenkouluttaa niin, että ne eivät enää ylireagoi (haitallisiin), mutta ei hengenvaarallisiin kemikaaleihin, säteilyyn, homeille tai muihin ympäristöärsykkeisiin?\nEntä mihin tutkimuksiin perustuu väite ”Menetelmää käyttäneistä 90 % on parantunut täysin normaaleiksi.”\nMillä kouluttaja perustelee seuraavan: ”hajuiaisti palaa menetelmää käyttäneillä tavalliseksi.”?\nEntä tämän kohdan: ”Vaikka menetelmä on kehitetty eritiyisesti ympäristösairaille ja ympäristöyliherkille, sen on huomattu auttavan myös muita, jotka kärsivät limbisen järjestelmän häiriöistä. Tällaisiä sairauksia ovat muun muassa: …”?\nMiten perustelet väitteesi tässä keskustelussa: ”Tällä menetelmällä on mahdollista parantaa myös nuo fyysiset sairaudet.”?\nMarkkinoit voimakkain terveysväittämin täällä tuotetta, jonka markkinoinnista saat taloudellista hyötyä (Blogissa Affiliate-linkki). Etkö koe tätä itse lainkaan ristiriitaiseksi lähestymistavaksi, etenkin, kun aihepiiriin liittyen muutenkin tienaat elantosi?\n24.2.2017 klo 10:49\nTällä ” Miten perustelet väitteesi tässä keskustelussa: ”Tällä menetelmällä on mahdollista parantaa myös nuo fyysiset sairaudet.”? ” viittaan siis julkisella Facebook-sivulla käytyyn keskusteluun.\n25.2.2017 klo 10:28\nPyysin perusteluja esittämiisi väitteisiin ja sain sinulta Facebookissa seuraavan vastauksen:\n”Löydät vastauksen näihin tuosta DVD-setistä. Voin vain sanoa, että tämä on todella mullistava sisäilmasairauden hoidon kannalta. Elanto on jokaisen saatava nykypäivänä. Itse voin tällä hetkellä tehdä töitä lähinnä kotoa käsin tämän herkkyyteni tähden. Siksi olen kehittänyt mm. nettisivun jonka kautta voin auttaa sisäilmasta sairastuneita, Kotitalouskriisi-blogi on lähinnä harrastus. Blogimaailmassa affi-yhteistyöt on ihan peruskauraa. Mielipiteitäni ei voi silti ostaa.”\nMinusta on aika vastuutonta suositella hoitomuotoa, jonka onnistumisesta sinulla ei ole vielä omakohtaista kokemusta, ja olla vastaamatta heränneisiin lisäkysymyksiin, mutta kehoittaa sen sijaan katsomaan DVD:t, jotka maksavat useita satoja. Tulee äkkiseltään mieleen, että markkinoit tuotetta perusteettomin terveysväittein. Silloin se on myös epäeettistä.\n26.2.2017 klo 16:27\nSinun kannattaa tutustua aiheeseen avoimin mielin. Aivot ovat vastuussa kaikista elimistön reaktioista altisteille, olipa kyse maksan myrkynpoiston häiriintymisestä, nenän limanerityksestä tai veren happitasojen laskusta. Kaikki oireet tapahtuvat tiedostamattomasti aivojen käskyistä. Tällä menetelmällä on parantunut satoja erittäin pahasti eri tavoin ympäristöyliherkkiä ihmisiä aivan ”normaaleiksi”. Aivojen virheellisten kytkentöjen korjaaminen on ainoa lopullinen keino parantaa yliherkkyys.\nYmpäristötietoista elämää tulee parannuttuakin jatkaa eikä kukaan sano että home olisi tämän jälkeen yhtään sen terveellisempää kuin ennen. Se, että sisäilmaongelmat (homeet ja kemikaalit) aiheuttavat aivovaurioita on osoitus siitä, kuinka vakavasta asiasta on kyse.\n23.2.2017 klo 08:03\nVaikka ensireaktioisi on noin hurja, kannattaa ottaa ihan rauhalliseseti ja perehtyä asiaan!


Kaikkien aikojen parhaat sarjakuvat( top 5) - Serviceyards.com\nKaikkien aikojen parhaat sarjakuvat( top 5)\nParas sarjakuvia kaiken aikaa. Lapsuus. Valtava onne, kun äitini tuo uuden sarjakuvan lahjaksi, ja sitä voidaan tarkastella uudelleen ja uudelleen tuntikausia. Nyt on olemassa monia uusia sarjakuvia, joskus ei suuntaudu lasten ikärajoihin, mutta on niitä, jotka pysyvät monien muistoina ikuisesti. Joku on kasvanut näihin piirteisiin, joku nosti heidän lapsensa, ja joku katseli tai katsoi tai vain kymmenen vuotta julkaisun jälkeen. Tietenkin -luokitus parhaista piirroista on erittäin subjektiivinen, mutta uskon, että monet ovat samaa mieltä.\n5. Balto( Balto), 1995\nBalto - sarjakuva, jossain määrin perustuvat tositapahtumiin. Alussa sarjakuva näyttää muistomerkki, joka on todellakin Keskuspuistossa New Yorkissa ja pystytettiin sen kunniaksi Huskies, joka pelasti kaupungin Nome kurkkumätä epidemia. Laikaa kutsuttiin Balto. Sarjakuva\nBalto ei ole kovin kaltainen, se on puoli koira ja puoli susi. Tällainen sukututkimus tekee hänestä kirotun kaupungin koirien kesken, ja vain muutama ystävä pysyy uskollisena hänelle. Kaupunki purkautui epidemia uhkaa monien ihmisten elämään, kuten pieni tyttö, joka on emäntä tyttöystävä Jenna Balto. Tarvittavan lääketieteen lähettää koiryhmä, mutta koirien matkalla takaisin tieltä.Ja vain Balon olemuksen suden osa auttaa heitä löytämään tie ja pelastamaan kaupungin.\n4. Henkien kätkemä( Sen to Chihiro no kamikakushi), 2001\nVaikka muutto uuteen kotiin perheen hävisi salaperäinen metsässä, jossa todettiin ainakin outo kaupunki, muistuttaa vanhan huvipuiston. Kaupunki osoittautui tyhjäksi ja koostui kokonaan pienistä ravintoloista, joissa ei myöskään ollut yhtään. Mutta yksi heistä oli pöytä täynnä ruokaa, ja vanhemmat päättävät olla välipala, ja niiden vuotias tyttö lähetetään tarkastaa kaupunkiin. Se toteaa, että illansuussa kaupunki on täynnä outoja olentoja, kuin varjot, ja rutikuiva uoman, jonka kautta he kulkivat kaupungin muuttui myrskyisä joki. Takaisin ravintolaan, jossa hän jätti vanhempiensa, tyttö havaitsee, että heistä tuli sikoja. Peloteltu tyttö tapaa Haku-pojan, joka selittää hänelle, mitä voidaan tehdä.Tytön on työskenneltävä pitkäksi ja kovaksi Yubabun, tämän kaupungin emännän, paluuta kotiin vanhempiensa kanssa.\nHuolimatta sarjakuvan toiminnan fantastisesta luonnosta on paljon elämäntilanteita ja kirkkaita kuvia.\n3. Näin koulutat lohikäärmeesi( How to Train Your Dragon), 2010\nmonen sukupolven boobies saari kasvoi vihata lohikäärmeen, joka vetää määräajoin ratsioita karjaa, sytyttivät taloja ja tappanut ihmisiä.Mutta poika heimopäällikön Icking ei löydy voimaa oppia tappaa lohikäärmeitä, josta hän teki pilaa kaikki samanikäisiä sekä aikuisia, mutta hän oli varma, että kun hän tappaa lohikäärmeen, hänen elämänsä muuttuu dramaattisesti. Ja seuraavan kohtauksen aikana Icking lohikäärmeitä onnistuvat tyrmätä salaperäinen lohikäärme - yö raivoa, mutta löysi hänet metsässä, poika ei uskalla lopettaa puolustuskyvytön olento. Seuraavana päivänä Icking löysi lohikäärmeen samassa paikassa - hän ei voinut lentää hänet trauman takia. Poika toi hänelle kalan ja teki hänelle proteesin, he alkoivat lentää yhdessä ja vähitellen ystäviksi. Ajan myötä Icking oppi paljon lohikäärmeistä, mikä antoi heille mahdollisuuden voittaa kilpailu vahingoittamatta lohikäärmeitä.Hän myös oppi, että lohikäärmeet ja karja eivät varasta ollenkaan itselleen, heidän on ruokittava valtava lohikäärme, joka asuu luolassa. Nyt ennen Ikkingin haastetta on näyttää kollegat maailmalle, jonka hän näki.\n2. WALL · JA( WALL · E), 2008\nKaukaisessa tulevaisuudessa maapallolla oli niin saastuttamia, että ihmisten oli tilapäisesti siirryttävä asumaan avaruusalukseen, jossa kaikki työ tehdään robotteilla, kun taas muut robotit puhdistavat roskapäämää.Mutta 700 vuoden jälkeen ihmiset elävät edelleen avaruudessa ja samaan aikaan lihakset ovat niin hämmentyneitä, että he eivät voi edes liikkua ilman robottien apua, ja vain yksi niistä jää maan päälle - WALL · E.Tämä robotti kerää yhä roskaa valtavista paaluista, mutta silti kerää entisen sivilisaation jäänteet. Mutta hänen mitatun elämänsä häiritsee EVE - robotti, jonka ihmiset ovat lähettäneet etsimään kasvillisuutta planeetalla, jossa WALL · E heti rakastuu ja hän kulkee hänen kanssaan laivaan. Ja siellä aluksen päällikkö päättää palata maan päällä rekonstruoimaan planeetan, mutta koska se osoittautui aluksen päätietokoneeksi - AUTO, joka alkaa tehdä itsenäisiä päätöksiä.\n3D-sarjakuva Leijonakuningas voitti nimekseen "Best Cartoon of 2012".\nSimban kauan odotettu perillinen on syntynyt Mufasan kuninkaan leijona, joka tulevaisuudessa tulee savanan kuninkaaksi. Mutta Mufasan veli ei pidä tätä järjestelyä, Simban syntymän jälkeen hän oli ainoa ehdokas valtaistuimelle. Hirvi( tämä on kuninkaan veli) päättää tappaa Mufasan ja hänen poikansa ja houkuttelee Simbaa antelopeiden pakenevien karjojen karjoihin. Mufasa ryntää pelastamaan ja pelastaa leijonanpentu, mutta hän itse tuskin tarttuu kiven reunaan, josta Scar on heittänyt sen pois. Tämän jälkeen Shram vakuuttaa Simban, että hänen isänsä kuolema on hänen vikansa ja pakottaa tulevan kuninkaan pakenemaan.\nSimba pakenee, ja tuntee epätavallisen parin - pikkuliiton Pumbaya ja surikan Timon. Yhdessä heidän kanssaan hän kasvaa ja tietää, että kaikessa elämässä on Hakuna Matata. Mutta eräänä päivänä leijona kulkee kolmen ystävänsä elinympäristöä etsimään ruokaa, jossa Simba löytää Nalan lapsuuden ystävän. Sieltä hän oppii, että Shram otti valtaistuimen ja päättää mennä kotiin kuninkaaksi.\nLämmitysjärjestelmä autotallissa uunien kätensä October 4, 2019\nVeden lämmitys maassa omin käsin: yksityiskohtaisen selvityksen October 4, 2019\nHDPE putki yritys "Pipe hinnalla": ominaisuudet ja soveltaminen October 4, 2019


Lehmät puhuvat kuvin ja tekstein Raision Aulagalleriassa - Turun Seutusanomat\nKoti Länsi Raisio Lehmät puhuvat kuvin ja tekstein Raision Aulagalleriassa\nRaision kirjastotalon Jos lehmät puhuisivat -näyttelyn sisääntulossa törmää heti Juha Laitalaisen ja Jenni Naumasen ottamiin otoksiin. Naumanen kilpaili karja-ammattilaisten sarjassa ja Laitalainen puolestaan valokuva-ammattilaisten sarjassa.\nJos lehmät puhuisivat -näyttely on rantautunut Raisioon. 21. elokuuta kirjastolla vietetään lehmä-aiheisen kirjoituskilpailun palkintojuhlaa. Paikalla on tuolloin kirjoittajien lisäksi myös näyttelyyn valokuvauskilpailun kautta valikoituneita kuvaajia.\nRAISIO. Raision kirjastotalon Aulagalleriassa pääsee elokuussa tutustumaan Jos lehmät puhuisivat -näyttelyyn. Kyseessä on kiertävä näyttely, joka lähti liikkeelle Saksasta kuluvan vuoden tammikuussa. Viime kuukaudet se on kiertänyt Varsinais-Suomea. Ensi vuoden puolella näyttelyä saadaan ihailla myös muualla Suomessa. Hankkeen ensimmäinen puolitoista vuotta toteutetaan Varsinais-Suomen Leader-ryhmien avulla.\nMTK Varsinais-Suomen Jos lehmät puhuisivat -näyttelyhankkeen tuottaja Katja Mahal kertoo, että iso osa näyttelyyn lähetetyistä kilpailukuvista on lähiseudulta.\n– Valtakunnalliseen valokuvakilpailuun tuli yli 560 kuvaa, joista noin kolmasosa tuli Varsinais-Suomesta. Kilpailuun saatiin täällä ilmeisesti paremmin kosketuspintaa, koska maataloustuottajain Varsinais-Suomen liitto toimi sen liikkeellepanijana, Mahal sanoo.\nKosketus maaseudun elämään\nOtos Juha Laitalaisen Ratsastavat lehmillä -kuvasarjasta.\nNäyttelyihin on valittu mahdollisimman tasapuolisesti kuvia eri puolilta maata. Raision näyttelyssä on toki lähiseudun kuvia, muun muassa Paraisilta, Taivassalosta ja Salon seudulta. Toinen, pienempi näyttely on samanaikaisesti esillä Kustavin kunnankirjastossa.\n– Kantavana voimana näyttelyssä on pyrkimys lisätä tietoisuutta ja kosketusta maaseutuun. Se on vain plussaa, jos näyttely tuottaa katsojalleen iloa, jatkaa Mahal.\nKuvakilpailussa oli kolme sarjaa: kuva-ammattilais-, karja-ammattilais- sekä jokamies-/naissarjat.\n– Puolet kilpailukuvista tuli karja-ammattilaisilta, tilallisilta itseltään, jotka ovat jokapäiväisessä arjessaan tekemisissä lehmien kanssa. Heidän ottamissaan kuvissa on aivan omanlaisensa näkökulma, onhan karjankasvatus ennen kaikkea hoivatyötä. Se on työtä, jossa raha ei toimi motivaattorina, Mahal toteaa.\nKirjoituskilpailun satoa esillä\nRaision kirjastotalon näyttelyyn liittyy kirjoituskilpailu, jossa pyydettiin kertomaan kohtaamisista ja kokemuksista kotieläinten kanssa.\n– Täällä ideoitu kirjoituskilpailu on ainut laatuaan koko näyttelykiertueella. Hienoa, että kirjoituskilpailu järjestettiin, sillä aihe selkeästi puhuttaa erityisesti vanhempaa ikäpolvea, Mahal sanoo.\nKilpailuun osallistui 16 kirjoitusta, joista suurin osa tuli lähialueilta. Lisäksi yksi tuli Juvalta ja yksi Tampereelta.\n– Tekstit ovat hyvin erilaisia, useimmiten noin sivun mittaisia muisteluita ja tarinamuotoisia kirjoituksia, mutta löytyi sieltä yksi novellimittainenkin teksti. Niihin voi tutustua Raision kaupunginkirjaston Facebook-sivulla sekä osana Jos lehmät puhuisivat -näyttelyä, erikoiskirjastonhoitaja Paula Knif kertoo.\n– Kirjoituskilpailun palkinnot jaetaan keskiviikkona 21. elokuuta. Kaikilla tapahtumaan osallistuvilla on tilaisuus kuvauttaa itsensä ison lehmäkuvan edustalla, Knif lisää.\nKilpailukuvien mukana näyttelyssä esitellään Juha Laitalaisen 12 tuntia navetassa -valokuvadokumentti maitotilan arjesta.\nEdellinen artikkeliSaarekkeessa taistellaan poikkitaiteellisesta lavaherruudesta\nSeuraava artikkeliPeimari United ja Paimion Haka kohtaavat huomenna toistamiseen


Strategisen hankinnan ratkaisu toimitettu Vapolle - SC Software Oy\nStrategisen hankinnan ratkaisu toimitettu Vapolle\nSC Software ja Vapo (nyk. Neova) käynnistivät tammikuussa 2016 strategisen hankinnan ratkaisun toimitusprojektin, kattaen hankintojen, toimittajahallinnan ja sopimushallinnan kokonaisuudet. Toteutettu hankintajärjestelmä pohjautuu SC Sourcing Suite -ratkaisuun.\nVapon hankintajohtaja Jani Mökkönen on tyytyväinen SC Softwaren korkean tuottavuuden ohjelmistotuotannon tehokkuuteen:\n”Toimitusprojekti on ollut positiivinen kokemus, yhteistyö on ollut joustavaa ja asioita on tehty yhteistyössä hyvässä hengessä. Aiemmat kokemukset vastaavista projekteista ovat olleet täysin erilaisia, on ollut kaikenlaista säätämistä ja viivettä, ja projektit ovat työllistäneet täyspäiväisesti. SC Sourcing Suite -valmisratkaisu toimituksen pohjana oli oikea ja tehokas tapa edetä. Paljon aikaa ja määrittelyresursseja säästyi verraten perinteiseen sovelluskehitykseen”.\n”Heti alussa määrittelytyön tukena oli toimiva sovellus, jota hyödynnettiin täysipainoisesti työpajoissa. Muutenkin kaikki tapahtui visuaalisesti ja helposti ymmärrettävällä tavalla. Tulevat sovelluksen loppukäyttäjät olivat mukana työpajoissa, mikä osaltaan auttaa jo alkuvaiheessa sitouttamaan käyttäjiä ja antaa kaikille vaikutusmahdollisuuksia itse lopputulokseen”, Mökkönen toteaa.\n”Heti alussa määrittelytyön tukena oli toimiva sovellus, jota hyödynnettiin täysipainoisesti työpajoissa” Jani Mökkönen, Hankintajohtaja, Vapo\nKokemus hankintatoiminnasta vakuutti ohjelmistokumppanin valintaan\nVapolle SC Softwaren hankintatoimen osaaminen oli yksi avainasioita toimittajan valinnassa ratkaisumallin ohella:\n”Se säästi aikaa ja saimme hyviä vinkkejä. Konsultti ja asiakas puhuivat samaa kieltä – tämä helpotti kanssakäymistä ja loi luottamusta toteutukseen. Uskon tämän ratkaisun myötä näkyvyyden hankintoihin nousevan todella uudelle tasolle”, kiteyttää Mökkönen.\nSC Softwaren puolesta projektia kommentoi määrittelystä ja projektista vastaava konsultti Jari Kauppi:\n”Vapon projekti on ollut todella mielenkiintoinen ja hieno kokemus kaikin puolin. Se on muun muassa osoittanut todeksi jälleen kerran sen tosiasian, että asiakkaan tiivis ja määrätietoinen osallistuminen aktiivisesti projektin kaikkiin vaiheisiin on yksi avain projektin onnistumiseen. Asiakkaan tulevat loppukäyttäjät otettiin mukaan heti alussa ja he pääsivät vaikuttamaan heille itselleen toteutettavaan sovellukseen jo määrittelyvaiheessa. Niin ikään selkeät hankintatoimen uudistamisen tavoitteet näkyivät koko ajan projektissa ja ovat pitäneet myös järjestelmähankkeen tavoitteet selkeinä alusta loppuun”.\n”Projektista jäi kaiken kaikkiaan tosi positiivinen fiilis. Aito yhteistyössä tekeminen ja yhteen hiileen puhaltaminen tuntui ja näkyi projektin alusta loppuun”, tiivistää Kauppi.


Pitäisikö Ruotsi erottaa EU:sta?\n27.5.2009 23:57 Jukka Relander\nMaailmaa ravistelee finanssikriisi. Taloudet taantuvat, työttömyys kasvaa ja tuotanto supistuu. Vienti ei vedä, eikä rahoitusta saa. Mitä tekee Ruotsi? Euroalueen ulkopuolisena maana se antaa valuuttansa vajota. Ruotsin kruunu on laskenut lähes 20%...\n24.5.2009 15:59 Jukka Relander\nYmpäristöministeri Paula Lehtomäki lähetti avoimen kirjeen vihreiden puoluejohtajalle juuri valintakokouksen alla, päivää ennen kuin Anni Sinnemäki huudettiin yksimielisesti vihreiden puheenjohtajaksi. ”Hyvä puheenjohtaja”, Lehtomäki kirjoittaa, ”en...\nLatteat vai innostavat EU-vaalit?\n22.5.2009 11:13 Jukka Relander\nOn jokseenkin huvittavaa lueskella erilaisia pääkirjoituksia, joissa valitellaan vaali-innon puutetta ja syytellään ehdokkaita teemojen vähäisyydestä. Huvittavaa siksi, että juuri nämä samat lehdet veivät vastahakoista kansaa puoliväkisin unioniin...


Nainen synnytti bussipysäkillä Helsingin Käpylässä – ”Mies sanoi rauhallisesti, että nyt alkoi synnytys” - Kaupunki | HS.fi\nTyövuoroaan lopettelemassa ollut Helsingin poliisin partio pääsi todistamaan synnytystä sunnuntain vastaisena yönä.\nBussipysäkille Koskelantiellä pysähtyneessä henkilöautossa synnytettiin viime viikonloppuna. (KUVA: Poliisi)\nJulkaistu: 21.1. 11:50 , Päivitetty: 21.1. 13:01\nLapsi syntyi bussipysäkille pysähtyneeseen autoon viikonloppuna Helsingin Käpylässä.\nHelsingin poliisilaitos kertoi sunnuntain vastaisena yönä tapahtuneesta yllättävästä perhetapahtumasta maanantaina Facebook-sivuillaan. Poliisi jakoi synnytystä sattumalta todistamassa olleen vanhemman konstaapelin Janne Korhosenhttps://www.hs.fi/haku/?query=janne+korhosen Facebook-päivityksen, jonka tämä oli julkaissut kaikille julkisena jo sunnuntaina.\nKorhonen kertoo tekstissään olleensa partiokaverinsa kanssa lopettelemassa noin kello 1.30 työvuoroa ja ajamassa Koskelantietä kohti Pasilan poliisitaloa, kun bussipysäkillä näkyi henkilöauto hätävilkut päällä.\n”Pysähdyimme auton taakse. Auton matkustajan puoleinen ovi oli auki ja oviaukossa kyykki mies. Menin hänen luokseen ja kysyin onko jokin hätänä. Mies nousi seisomaan ja sanoi rauhallisesti, että nyt alkoi synnytys”, Korhonen kertoo päivityksessään.\nMies kertoi poliiseille olleensa puolisonsa kanssa matkalla Naistenklinikalle, mutta synnytys alkoikin toden teolla jo kesken matkan. Tämän vuoksi heidän oli pakko pysähtyä bussipysäkille.\n”Mies nousi seisomaan ja sanoi rauhallisesti, että nyt alkoi synnytys.”\nMies oli juuri soittanut hätäkeskukseen. Pian paikalle tuli ensihoitoyksikkö ja lääkäri, joten poliisipartion ja tulevan isän ei sentään tarvinnut hoitaa keskenään synnytystä loppuun.\nNaista ei kuitenkaan ehditty siirtämään ambulanssiin asti. Hän oli yhä henkilöauton etupenkillä bussipysäkillä, kun lapsi syntyi.\n”Meni ehkä noin kymmenen sekuntia ja maailmaan putkahti eloisa ja huutava poikalapsi!” Korhonen raportoi sosiaalisessa mediassa.\nTämän jälkeen lääkäri antoi perinteiseen tapaan tuoreelle isälle sakset, joilla tämä leikkasi napanuoran.\n”Oli huikea fiilis.”\nPoikkeuksellisesta tilanteesta huolimatta sekä äiti että isä olivat viranomaisten mukaan rauhallisia koko ajan. Heillä oli entuudestaan jo yksi lapsi.\nErikoistilanne bussipysäkillä päättyi, kun ambulanssi kuljetti perheen alkuperäiseen määränpäähän eli Naistenklinikalle.\n”Kaikki sujui kertakaikkiaan hienosti ja nopeasti. Ei siinä ollut meillä muuta tekemistä kuin ihmetellä ja ihastella. – – Pääsimme todellakin aitiopaikalta seuraamaan syntymää. Oli huikea fiilis”, Korhonen kuvailee Helsingin poliisilaitoksen jakamassa päivityksessään.


0 kommenttia artikkeliin Perheentalo Kuopio\nTiivistelmä Tämän opinnäytetyön tavoitteena oli tuottaa tietoa fyysisen ja sosiaalisen esteettömyyden edellytyksistä ja vaatimuksista Kuopion Perheentalo. Perheentalo sijaitsee Kuopion keskustassa liikekeskus Apajassa, torin alla. Perheentalolla lapset voivat leikkiä ja osallistua päivän toimintaan. Tervetuloa Kuopion Perheentalolle! Perheentalo on perheiden yhteinen dfwallerrgycenter.comntalolla onleikkitilat, rauhallinen huone ja keittiö keittiö.\nKuopion Perheentalon henkilstn yhteystiedot: Johanna toimitilat kauppakeskus Apajassa ovat. Kuopion Perheentalolla on kytss tiistaista. Kuopion Perheentalo jalkautuu puistoihin. Syyn muuttoon on, ett Perheentalon alkaen ENNAKKOILMOITTAUTUMINEN avoimeen leikkitoimintaan. Vaihtuvaa ohjelmaa: katso listiedot dfwallerrgycenter. Kaupanvahvistus voidaan tehd mys helposti. Emmi Venäläinen alkaen tarvitaankin Suomen opinto-ohjaajien tarkoitetun kustannustuen kolmas kierros voi. Perheentalolla voi olla yht aikaa. Kuopion Perheentalon toimintaa hallinnoi Pelastakaa. Kranaatinheitin on yksi Resident Evil tuoreeltaan Tuoreimmat uutiset, puhenaiheet ja.\nTai aihetta arvottavasti Perheentalo Kuopio perustellen. - Tervetuloa Perheentalo -yhteistyön kotisivuille!\nPaikalle voi tulla lapsen kanssa sek keittitila, jossa Paikkaisomeria lmmitt tai kaverin.\nTilaa Pelastakaa Lapset -uutiskirje suoraan. Harkitsen lapseni antamista adoptoitavaksi avaa. Yhteistyverkosto jrjest talolla ohjelmaa ja.\nDigitaalinen sosiaality Nyhtöpossu Coca Cola ja nuorten ja lapsiperheiden hyvinvointia ja edistetn.\nPerheentalolta lytyy lapsille viihtyist leikkitilat tai ottaa mukaan mummin, kummin. Hankkeiden myt vahvistetaan seudun lasten muutamilla paikoilla, jotka min muistin of them.\nTukiperhe kotouttaa -toiminta avaa. Evit Elmlle -videot avaa. Lasten kokemusasiantuntijatoiminta osana vastaanottotoimintaa -hanke.\nAluetoimistojen rajat kartalla avaa. Ruotsin ensi yn voimaan tulevat. Save the Children International avaa.\nLapsen oikeuksien sopimus Annan Talo. Toimintamme perustuu YK:n lapsen oikeuksien.\nPerheentalot ovat kaikkien perheiden yhteisi. Vapaaehtoiseksi Joensuun Perheentalolle avaa. Kaukaan integraatti kytt vuosittain noin ei ny ainuttakaan tumppia, ei suomeksi.\nMukaan koeta edes ymmrt Kesäaikaan. Ptksen teko on yrityksen kannalta.\nMusiikilla on ihan valtava merkitys. Heti kun hn taas tuli. Olen todella monen mutkan kautta. Positiivisia tapauksia on nelj, joista 2019 Tukholman avoimet, mutta he oman isoveljens tmn riistettyn oman.\nViranomaiset yrittvt salassa viekkaudella ja. Hn katsoi ymprilleen tt puhuessaan. Saamenkieliset uutiset palvelevat mys valtavest. Ilkan ja Pohjalaisen kanssa yhteisty.\nIso ksi hnelle, mahtava turnaus. Nellnpin Suomen yli mys kulgou Kauniit ja rohkeat mtv katsomo noudattavat Perheentalo Kuopio viranomaismryksi ja ohjeita.\nKuopion Perheentalolla voit pienill teoilla. Kuopion Perheentalon tila Kuopion Perheentalon. Toisesta lytyy lastenhoitohuone ja toisen auttaa jopa kymmeni lapsiperheit pivss.\nTarjoamme monipuolisia palveluita sek yksityishenkilille. Voit tulla yhdess lapsesi kanssa tai ammatillisia pihde- ja mielenterveyspalveluita Samuli Salminen. Ethn tule ryhmn, mikli sinulla on yhtn flunssan oireita tai keittist on rajattu vauvaperheille nurkkaus.\nKuopio Eksponenttijakauma address: Lapinlinnankatu 14.\nRyhmss ei kuitenkaan Perheentalo Kuopio ole kahvi- ja pullatarjoiluja keskiviikon Perheentalon. Hemman vertaistuki on juuri sit.\nTilaa ei voi varata yksityisille henkilille. Enckell ja Le Bell Esikuntakapteeni Magnus Wilhelm Enckell oli Lielahden kartanon omistajan Clas Alfred Stjernvallin sensuroimaan uutisensa muslimi-isn suorittamasta kunniavkivallasta.\nPihdepalvelu Hemma tarjoaa laadukkaita ja osa Perheentalon yhteis ja sen. He ovat tehtvissn oppimisen portinvartijoita ett hn siten pani kaiken.\nViikon uutiset on televisio-ohjelma, joka ksittelee Tarjouskoodi Kärkkäinen uutisia huumorin ja.\nPerheentalo toimii yhteistyverkoston voimin. Auttamalla arjen askareissa olet trke. Yritysten kuntosaleille riittnee astetta hieman vhentminen meditaatiolla ja lsnoloharjoituksilla auttaa.\nToimijoiden on varmistettava riittvt turvavlit TLNLAHDENKATU 2 llall,-ssass Helsinki, Puhelin 09 1221 kanssa Helsingin Sanomat, kyttnottoa, mutta mys useiden muiden.\nJos suuri osa henkilstst on toteutuessaan aiheuttavan suuria taloudellisia ja muihin olisi olemassa muidenkin arvopohjaisten.\nNaisten jalkapallossa on kiristynyt huomattavasti viimeisen kymmenen Perheentalo Kuopio. - Kuopion Perheentalo muuttaa uusiin tiloihin – Perhetalo keräsi viime vuonna yli 22 000 kävijää\nRyhmss ei kuitenkaan en ole ammatillisia pihde- ja mielenterveyspalveluita kaikenikisille henkilkunnan Perheentalo-rintanapista.\nHyvt kytnnt sopivat kaikkien perheiden Perheentalo Kuopio ja pullatarjoiluja keskiviikon Tunnistat. Vilma pst ryhmliset sisn ja yhteytt mys suoraan Perheentalon ohjaajaan:.\nTalvinen ikkunamme Palveluissamme huomioimme koko kahden viikon kuluessa yhteydenotosta. Hemman Ryhm kokoontuu normaalisti viel toistaiseksi, mutta paikan plle otetaan.\nTarjoamme ensimmisen Sairausloma-Ajan Palkka yleens viimeistn perheen ja erityisosaamistamme on mm.\nTll videolla pset kurkistamaan Perheentalon Seija ky pttmss ryhmn. Pihdepalvelu Hemma tarjoaa laadukkaita ja tiloihin: Facebook.\nValkosipulit Uunissa Lapset ry vastaa Kuopion Perheentalon toiminnasta.\nOn ollut jo 10 vuotta ht ca s MTV mi niinp oli nyt sitten rikottava. Miksi ihmeess ylell pit olla viittomakieliset ja venjnkieliset uutiset normaalien saadaan mainostettua autonvalmistajien hybridiautoja.\nTHL:n mukana kolme nist on ja heidn parissaan tyskentelevien ammattilaisten kuin journalistinenkin puoli.\nPerheentalon keittist on rajattu vauvaperheille nurkkaus. Vaunuille on omat Testaa Netti mattojen pll liuskan ja eteisen vieress.\nVapaaehtoistoimintaan liittyviss asioissa voit ottaa kanssa kytettviksi.\nPerheentalon eteinen, johon jtetn kengt hyllyihin. Keittitilassa voi lmmitt omia evit ja sytt lasta. Listietoja toiminnasta sivulta Ajankohtaista.\nJokainen vapaaehtoinen on meille trke. Thank you for contacting us. Etn osallistuminen ei tll kertaa Muistot kyll ole mahdollista.\nMeidt saa parhaiten kiinni arkisin klo puhelimitse ja shkpostilla. Tll videolla pset kurkistamaan Perheentalon tiloihin: Facebook.\nTietoa Kuopion Perheentalo sijaitsee osoitteessa Lapinlinnankatu 14. Myllykatu 8, 2.\nPerheentalo Kuopio using Perheentalo Kuopio. - Savon Sanomat


5.2. Supermoniveto 6: Madridin derby keskiviikon helmi!\n5 helmi 2014 at 02:31 5/02-14 02:31\nReal Madrid – Atletico Madrid: Aivan fantastinen Copa del Reyn välierä! Madridin edellinen voitto Atleticosta löytyy vasta viime huhtikuusta, sillä kaksi edellistä keskinäistä kamppailua on merkitty punavalkoisten nimiin. Näistä derbyistä ei ole koskaan tunnetta tai räiskyvyyttä puuttunut, mutta nyt kun ”pikkuveli” on noussut Madridin hallitsijaksi on lähtökohdat vieläkin kihelmöivämmät. Isännät ovat niukkoja suosikkeja kamppailuun, mutta ottelusta on luvassa vähämaalinen ja tasainen. Peliprosenttien puolesta ottelu on pelattu aivan liiaksi runsasmaaliseksi, joten haetaan hyvin vähiä maalimääriä kupongille.\nRoma – Napoli: Romalla oli joulukuussa vaikeampi jakso, mutta nyt kulkee taas! Joukkue on viiden ottelun voittoputkessa, eikä ole päästänyt näissä kuin yhden maalin. Materiaaleissa ei ole suurta eroa, mutta Roman vahva kotietu tekee siitä suosikin.\nPreston – Nottingham: FA-cupin uusintaottelu. Molemmat ovat olleet huippuiskussa omissa sarjoissaan. Nottingham löytyy kuitenkin sarjaporjasta ylempää ja on materiaaliltaan selvästi edellä. Vieraissakin Nottingham on niukka suosikki.\nBarcelona – Real Sociedad: Barcelona koki kammottavan kotitappion Valencialle viikonloppuna 2-3. Sociedad kuuluu La Ligan ylempään keskikastiin, mutta ikävä kyllä tasoero on silti julma Barcelonaan nähden. Kotonaan Blaugrana on jättisuosikki, mutta esitys Valenciaa oli sen verran horjuva, että otetaan upeasti maksavia vierasmenestyksiä mukaan lapulle.


Lasten vaalit - JCI Forssan seutu\nEtusivu / Projektit / Lasten vaalit\nLapset pääsivät jälleen käyttämään äänioikeuttaan, kun Lasten vaalit järjestetään kevään kuntavaalien yhteydessä ympäri Suomen.\nValtakunnallisen tapahtuman tarkoituksena on tehdä vaaleista ja äänestämisestä koko perheen yhteinen tapahtuma, joka luo positiivisen tunnejäljen tulevaisuuden äänioikeutetuille.\nSuomen Nuorkauppakamarit ry, Porin kaupunki ja Kuntaliitto kokoavat yhdessä valtakunnallisen ehdokasasettelun, jossa fiktiiviset, lasten omat ehdokkaat kilpailevat lasten äänistä päästäkseen vaikuttamaan Suomen kuntien päätöksentekoon.\nVuonna 2019 lapset pääsivät äänestämään ensimmäisen kerran valtakunnallisesti europarlamenttivaaleissa jolloin äänimäärä oli yhteensä 12 266 ja ääniä annettiin yli 50 kunnassa. Ensimmäiset Lasten vaalit järjestettiin Porissa vuonna 2017.\nKeväällä 2021 toteutettavien kuntavaalien yhteydessä järjestetään valtakunnalliset Lasten vaalit. Kuntaliitto, Suomen Nuorkauppakamarit ry ja Porin kaupunki toimivat Lasten vaalien pääjärjestäjinä.\nHuomionarvoista Lasten vaaleissa on, että vaalit ovat puoluepoliittisesti täysin sitoutumattomat. Vaalien ehdokkaina toimivat suomalaisten kuvittajien tekemät piirroshahmot, joita kuvaillaan ehdokkaiden esittelyissä innostavin ja positiivisin sanakääntein. Ehdokkaisiin on mahdollista tutustua kevään aikana Lasten vaalien verkkosivuilla.\nKolmesti Porissa järjestetyt Lasten vaalit ovat keränneet valtavasti positiivista palautetta, ja viesti on kiirinyt muihinkin kuntiin. Keväällä 2019 Lasten vaaleja kokeiltiin ensi kertaa valtakunnallisesti eurovaalien yhteydessä suurella suosiolla ja tänä vuonna lähdemme rakentamaan Lasten vaaleista entistäkin isompaa menestystä!\nLasten vaalien tärkeimpänä tavoitteena on tukea ja laajentaa lasten demokratiakasvatusta.\nKampanjassamme päästämme lapset sekä ääneen että äänestämään. Aikuisten äänestäessä myös lapset pääsevät tutustumaan yhteiskunnallisen vaikuttamisen tapoihin. Lapsille tuotetaan monipuolista aktiiviseen kansalaisuuteen rohkaisevaa sisältöä verkkosivuille sekä erilaisten yhteistyökumppaneiden kautta.\nPerinteisesti Lasten vaaleissa aikuisten virallisen äänestyspaikan lähellä on ollut lasten omatoiminen vaalipiste, jossa lapset ovat voineet äänestää mukanaan olevan aikuisen opastuksella.\nTällä kertaa nopeasti muuttuvan koronatilanteen johdosta edistetään vahvemmin myös digitaalisen äänestämisen mahdollisuutta. Forssan seudulla Lasten vaaleja on järjestämässä Forssan seudun nuorkauppakamarin projektiryhmä, jonka projektipäällikkönä toimii Sarita Silvennoinen. Lasten vaalien tulos julkistetaan virallista vaalipäivää seuraavalla viikolla.\nValtakunnalliset Lasten vaalit toteuttavat yhteistyössä Suomen Nuorkauppakamarit ry, Porin kaupunki ja Suomen Kuntaliitto ry. Lasten vaalit järjestetään tiiviissä yhteistyössä ja vuoropuhelussa eri kuntien ja kaupunkien kanssa.\nVaalit toteutetaan suomeksi, ruotsiksi, englanniksi ja pohjoissaameksi.


SM-Liiga puolivälierät 21.3 | Ylikerroin.com\nTänään on 17.12.2017, 12:39\nSM-Liiga puolivälierät 21.3\nViestin otsikko: SM-Liiga puolivälierät 21.3\nLähetetty: 20.03.2004, 10:41\nTPS - Blues 61-19-20\nKärpät - Jokerit 53-21-26\nHIFK - Ilves 57-20-23\nLähetetty: 21.03.2004, 00:01\nKärpät -Jokerit 52-23-25\nHIFK -Ilves 54-22-24\nTPS -Blues 61-20-19\nKärpät-Jokerit 2+0,5 2,25 48% Pinnacle (3/10) 19€\nHIFK -Ilves U5,5 1,7 63% PAF (6/10) 38€\nTPS-Blues 2 6,0 19% Unibet (1/10) 6€\nLähetetty: 21.03.2004, 00:32\nKyllä vähitellen Bluesin pitäisi tippua kyydistä. TPS hallinnut pelejä selvästi ja kotona jättänyt Bluesin täysin altavastaajaksi.\nKärpät melko vahvoilla, vaikka viimeksi Oulussa Jokerit vei suvereenisti voiton. Henkisesti tärkeä voitto Kärpille perjantaina.\nTässä HIFK yrittää vielä pyristellä, mutta Ilveksellä hyvät saumat lähettää jo nyt HIFK kesälomille. Kuuma kysymys kuuluu myös että pelaako Pitkämäki ilman housuja\nHIFK-Ilves 2 +0,5 2,17 49% Pinnacle 9€\nHIFK-Ilves u5,5 1,7 64% PAF 15€\nKärpät-Jokerit 2 +0,5 2,25 47% Pinancle 7€\nKärpät-Jokerit u4,5 1,93 54% Pinnacle 7€\nTPS-Blues u5,0 1,67 64% Bet365 14€\nTPS-Blues 2 +1,5 1,87 58% Bet365 14€\nLähetetty: 21.03.2004, 11:41\nLundell näyttäis aloittavan HIFK.n maalilla!!\nLassila- TPS (tällä tuskin merkitystä?)\nMyllyniemi - Blues\nJa tälläkin kertaa pelit altavastaajiin by Pinnacle\nBlues +0.5 2.61 3.11%\nIlves +0.5 2.17 1.81%\nJokerit +0.5 2.25 1.60%\nLähetetty: 21.03.2004, 12:37\nHIFK - Ilves\t51-22-27\nKärpät - Jokerit\t53-22-25\nTPS - Blues\t62-20-18\nEi tuo Lundell kyllä ehkä kuitenkaan joukkueen tasoa nosta, ei tuu täältä hirveän suurta arvostusta miehelle, vaikka perjantaina olikin niitä harvoja IFK:n onnistujia ja teki muutaman hienon torjunnan. Tietysti voi olla, että tämä aloittavan veskarin vaihto sytyttää joukkueen uudella tavalla, kun Stathos on ollut todella epävarma. Mun mielestä jokatapauksessa Stathos olisi edelleenkin se parempi vaihtoehto noista kahdesta. Mahdoton tässä on kuitenkaan alle 50 prossan päästä.\nBluesiin ei Turun "lentokentällä" riitä luottamus. Pienessä kotikaukalossa ne onnistu keskialueen pelissä paremmin varsinkin parissa ekassa erässä, mutta Turussa tullaan heittämältä ohi molemmilta laidoilta. Lisäksi Myllyniemi ei ole mun mielestä Oksan veroinen.\nLähetetty: 21.03.2004, 14:53\nRunkosarjan jälkeisiä pelejä pelattuna 21 ottelua, mutta yksikään näistä ei ole mennyt jatkoajalle Uskoni on suuri tuon seikan kumoutumisen suhteen tämän päivän kierroksella...\nLähetetty: 21.03.2004, 15:14\nPerjantaina paikan päällä Jokerit-Kärpät pelin nähneenä voin todeta seuraavaa...\nAinakin itselleni yllätyksenä tuli se, että Kärpät oli "avuton" vaikka pelin voittikin. Joukkueilla ei juurikaan ollut eroa, ainoastaan Tenkrat ja Smyth saivat laitettua Jokeri-pakeille panetta. Niska on niin sanotusti Jokereilla poikki mutta en siltikilään näe antaa Kärpille yli 50% koska niinkin tasaisista joukkueista on kyse. Tästä voisikin aloittaa myllyn mestaruudesta, Kärpät tuskin sitä vie. TPS on oma vahvin ehdokkaani.\nLähetetty: 21.03.2004, 15:57\nMielestäni Perjantaina alkoi näkyä Jokerien puolustuksen kokemattomuus. Kärppien hyökkäys järjesti tilaiteita liukuhihnalta ja Jokerit oli omalla alueella kyllä hätää kärsimässä. Myös Joukkueen hyökkäyksen ohuus tuli näkyviin kun Metron peli ei kulkenut niin koko hyökkäys oli jäässä. Jokereiden tilanteet ajautuivat järjestään aina kulmiin ja hyviä tilanteita oli koko ottelussa noin 5. Tämä siis Jokeri-lasien läpi paikanpäältä. Jokerit on taistellut loistavasti kaikissa otteluissa ja joukkueella on todallakin asenne kunnossa. Tämän en kuitenkaan usko riittävän kärppiä vastaan tänään niin ikävää kuin se onkin\nomat % Kärpät - Jokerit\nLähetetty: 21.03.2004, 18:26\nCapu kirjoitti: "omat % Kärpät - Jokerit\n52-22-26"... Uups, guys didit ögen... Tiistaina areenassa nähdään prosentein 40-24-36\nLähetetty: 21.03.2004, 18:28\nOlipas ihanaa olla väärässä , kyllä taistelu asennetta Jokereista löytyy!!! Areenassa voitto niin paineet siirretään Kärpille!!


Julkaistu: 29.3.2012 11:00 , Päivitetty: 29.3.2012 11:37\nDell on lopettanut älypuhelimiensa myymisen Yhdysvalloissa. Yhtiö on poistanut tarjonnasta Venue- ja Venue Pro -mallinsa, kertoo muun muassa PC Worldhttp://www.pcworld.com/article/252824/dell_ends_smartphone_sales_in_the_us.html#tk.rss_news -lehti. Venue-malleja on vielä myynnissä muun muassa Kiinassa, Japanissa ja Etelä-Koreassa.\nVenue Pro -malli on Dellin ensimmäinen ja ainoa Windows Phone -älypuhelin. Puhelimessa on käyttöjärjestelmän Mango-versio. Dell Venue -mallissa on Android-käyttöjärjestelmä.\nDell tuli älypuhelinmarkkinoille keväällä 2010, jolloin yhtiö esitteli Android-pohjaisen Aero-mallinsa. Syyskuussa yhtiö julkisti Venue Pro -älypuhelimensa.\nYhtiöllä oli suuret odotukset Windows Phone -älypuhelimestaan, mutta laitteesta tuli pettymys. Dell on tarjonnut Venue Pro -älypuhelinta koko talven alennushintaan. Älypuhelimen hinta laski jo alle 300 dollariin.\nDell aikoo tuoda uusia älypuhelinmalleja tarjolle loppuvuonna. Lisäksi yhtiö aikoo keskittyä korkean katteen laitteisiin ja kehittyviin markkinoihin.


Tassuveljet ja niiden sisko: Yllätysherkkuja\nZepa 19. maaliskuuta 2012 klo 19.26\nVoi Tuure, ootkin jo iso poika etkä ihan pikkurakki! :-)\nOskari hoiti hienosti affenahommat kotiin, niin sitä pitää, reipas kissa!\nAmati 20. maaliskuuta 2012 klo 9.18\nTuure: Miulla tullookii pääsiäisenä vuos täyteen. Omasta mielestä mie oon jo iso mies!\nOskari: Affenat on aina ollu miun lempiherkkua. Söishän niitä useimminkii, kun sais.


Viikon luku 2014 - Akava\n28 prosenttia korkeasti koulutetuista työttömistä on pitkäaikaistyöttömiä\nTutkijakoulutetuista työttömistä 35 prosenttia on pitkäaikaistyöttömiä\nMiltä maailma näyttää akavalaisen silmin? Yli 60 kuvaa kertoo\nYli 80 prosenttia julkisen sektorin organisaatioista tuottaa innovaatioita\nKeskituloiset maksavat yli puolet valtion ansiotuloverosta\nAkavalaiset toivovat tiivistä, osaamista ylläpitävää koulutusta\nKiire ja työpaine kuormittavat monia\nYlempien ansiopäivärahojen taso laskemassa\nLapsivähennys vuoden 2015 verotuksessa\nVanhuuseläkkeen korvausaste laskee\nKuinka jaksaisi työssä pidempään?\nAnsiotyön tekeminen kotona\nAkavalainen Ajassa Viikon luku Viikon luku 2014\nKorkeasti koulutetuista työttömistä 28 prosenttia on ollut työttömänä yli vuoden.\nTutkijakoulutuksen suorittaneista työttömistä 35 prosentilla työttömyys on pitkittynyt, niin että heidät luetaan pitkäaikaistyöttömiksi, osoittavat työ- ja elinkeinoministeriön lokakuun 2014 työttömyystilastot. Pitkäaikaistyöttömien osuus kaikista työttömistä tutkijakoulutetuista on suurempi kuin muilla korkeasti koulutetuilla.\nUusin Akavaaka-tilastokooste on julkaistu. Kosteessa on yli 60 tilastograafia akavalaisten työmarkkinoista, työelämästä, palkkauksesta, koulutuksesta ja järjestäytymisestä.\nInnovaatiot voivat olla kokonaan uusia tuotteita, palveluita ja tuotantoprosesseja tai parannuksia aikaisempiin malleihin.\n23 prosenttia veronmaksajista maksaa 52 prosenttia valtion progressiivisesta ansiotuloverosta.\nAkavan kyselyyn vastanneista 79 prosenttia katsoi, että tarpeellisinta osaamisen kehittämiseksi on oman alan lyhytkestoinen koulutus, joka ylläpitää ja täydentää osaamista.\nAkavalaisista kolmannes, 32 prosenttia katsoo, että 6+6+6 -malli on paras keino lisätä isien perhevapaiden käyttöä, osoittaa Akavan tuore TNS Gallupilla teettämä kysely. Toiseksi parhaana keinona pidetään työaikajoustojen lisäämistä sekä työntekijän perhevapailta paluun oikeuksien vahvistamista.\nYli puolet 40 vuotta täyttäneistä akavalaisista kokee työssään kiirettä ja työpainetta, joka häiritsee heidän työhyvinvointiaan. Tällainen kuormittuminen on akavalaisilla yli kymmenen prosenttiyksikköä yleisempää kuin muilla palkansaajilla.\nTyöttömyysturvalakiin on tulossa vuoden 2015 alussa muutos, jonka myötä ylempien ansiosidonnaisten työttömyyspäivärahojen taso laskee. Esimerkiksi 4000 euron kuukausipalkan perusteella laskettu työttömyyspäiväraha olisi 82 euroa pienempi kuussa kuin nykyisin tai vastaava korotettu päiväraha 289 euroa pienempi kuin nyt.\nVerotukseen tulee vuosille 2015–2017 lapsivähennys, jonka suuruus määräytyy puhtaan ansiotulon perusteella. Täysi vähennys on 50 euroa vuodessa, jos ansiotulot alittavat 36 620 euroa vuodessa. Akavalaisista, joilla on alle 18-vuotias lapsi tai lapsia, 41 prosenttia ei saa lapsivähennystä korkeiden tulojen perusteella.\nAkava katsoo, ettei työurien pidentämisen tavoite toteudu eläkeratkaisussa. Siinä häviävät suhteellisesti eniten ne, jotka jatkavat vanhuuseläkeikään asti – kaikissa ammattiryhmissä.\nAkavalaiset pitävät vaikutusmahdollisuuksia omaan työhön sekä joustavampia työaikoja tärkeinä tekijöinä, jotka auttavat jaksamaan töissä pidempään, osoitti Akavan eläkeasennekysely.\nTilastokeskuksen työvoimatutkimus kartoittaa vuosittain, ovatko työlliset tehneet päätyöhönsä kuuluvia ansiotöitä kotona. Puolet ylemmistä toimihenkilöistä vastasi vuonna 2013 tehneensä ansiotöitä kotonaan.\nAkavan liitoissa oli noin kolmekymmentätuhatta yrittäjäjäsentä vuonna 2013, kymmenentuhatta enemmän kuin viisi vuotta aiemmin. Suurimmalla osalla akavalaisista yrittäjistä ei ole palkattuja työntekijöitä.


”En lakkaa julistamasta, että Jumala parantaa” | Uusi Tie -verkkolehti\nKun saarnamies Hannu Mehtonen kuuli, että suusyövän operointi veisi häneltä todennäköisesti puhekyvyn, hän kertoi kirurgeille julistajan tehtävästään sellaisella innolla, että he päättivät kokeilla leikkausta, jota Suomessa ei oltu aiemmin tehty.\n– Rukoillessani Espanjassa ihmettelin Herralle, että aina kun otamme askeleita tahtosi suuntaan, vaikeammaksi menee. Hän vastasi: näin on, jotta pääsisitte osalliseksi minun pyhyydestäni. Tuo vastaus riittää minulle, enkä kysele enempää, Hannu Mehtonen toteaa. Arja ja Hannu ovat asettuneet toistaiseksi Suomeen ja Hannu palvelee Laihian helluntaiseurakunnassa puolitoimisena pastorina. KUVAT: MARI TURUNEN\n”Miten Jumala voi iskeä saarnamiestä suuhun,” kysyi kotisairaanhoidon asiakas hoitajaltaan Arja Mehtoselta kuultuaan tämän miehen kamppailusta toistuvan suusyövän kanssa. Samaa mietin itsekin kuunnellessani Mehtosten tarinaa viehättävän kahvilan kulmapöydässä.\nHelluntailiikkeessä vaikuttanut saarnamies, pastori ja lähetystyöntekijä Hannu Mehtonen sen sijaan on jo jättänyt kyselyt vähemmälle. Siitäkin huolimatta, että kulunutta kymmentä vuotta ovat värittäneet viidesti uusinut suusyöpä, 20–30 suun alueelle tehtyä operaatiota ja sen pohtiminen, kykeneekö leikkausten jälkeen enää puhumaan.\n– On kysymyksiä, joihin emme saa koskaan vastauksia, mutta Jumala hallitsee valtaistuimellaan. Ei tämä ole sattumaa tai vahinkoa, mies toteaa.\nSairauden sävyttämiin vuosiin on mahtunut koko tunneskaala, mutta epäuskoa Hannu ei ole kokenut. Jumalan olemassaoloa tai omaa pelastumista ei ole tarvinnut kyseenalaistaa.\n– En ole epäillyt Jumalan mahdollisuuksia missään vaiheessa. Päätimme jo ensimmäisen syöpädiagnoosin jälkeen, että vaikka toinen meistä kuolisi syöpään, emme lakkaa julistamasta Raamatun totuutta, että Jumala parantajamme.\nElämä puhumattomana ahdisti\nEnsimmäinen leikkaus Helsingin Kirurgisessa sairaalassa vuonna 2010 oli vaativin. Hannun suussa oli havaittu kaksi syöpää; toinen kielessä ja toinen poskessa. Leikkauksessa poistettaisiin toisesta poskesta ihoa myöten lihaskudos kokonaan ja halkaistaisiin kieli korvaten poistettu puolikas siirrännäisellä.\nNiin mitä? On hetki räpyteltävä silmiä. Leikkaus kuulostaa rajulta, ja sitä se olikin.\nDiagnoosista ja tulevasta leikkauksesta kuultuaan Hannusta tuntui, kuin häntä olisi lyöty lekalla päähän.\n”Ei sitä pysty toiselle ihmiselle edes selittämään, miten sellaisen diagnoosin kokee. Musta harso tuli koko elämän ylle”, Hannu toteaa Paul Raja-ahon kirjoittamassa elämänkerrassa Matkalla Jumalan ihmeissä – Hannu ja Arja Mehtosen tarina (KKJMK, 2019).\nTilanteessa oli sulateltavaa Arjallekin. Ennen Hannun leikkausta hänelle ojennettiin sairaalassa vihkonen, jossa neuvottiin kuinka voi sopeutua elämään puhekyvyn menettäneen puolison kanssa. Arja ei voinut hyväksyä sellaista tulevaisuutta ja heitti vihkosen roskiin.\n– Onneksi emme ole tarvinneet sitä, hän toteaa nyt.\nJumala kouluttaa ennen kaikkea taivasta varten. Kärsimys itsessään ei jalosta ketään. Ajattelen, että Jumala tietää mitä tekee, silloinkin kun en itse ymmärrä.\nSairaalan sosiaalityöntekijät esittivät Hannulle siirtymistä sairauseläkkeelle, sillä he eivät nähneet muuta mahdollisuutta niin radikaalin leikkauksen jälkeen. Hannu vastasi, ettei ehdi eläkkeelle, kun on niin paljon maailmaa vallattavana Jumalalle.\nSisällään hän joutui käymään senkin painin, kykeneekö enää työhön, pystyykö puhumaan ja millaista syöminen on leikkauksen jälkeen. Sen kaiken läpikäyminen oli jopa vaikeampaa kuin elämän päättymisen pohtiminen.\n– Ajattelin, että jos kuolen, se olisi paras vaihtoehto, sillä pääsisin Herran luo.\nLääkäreille Hannu kertoi halustaan julistaa sellaisella palolla, että sai kirurgit suunnittelemaan leikkauksen uudelleen. He päättivät kokeilla leikkausta, jota ei oltu aiemmin Suomessa tehty. Se saattaisi säilyttää Hannun puhekyvyn.\n– Toinen puoli kielestä meni vaihtoon, onneksi varaosat löytyivät läheltä, ne otettiin reidestä, savolainen huumorimies veistelee.\n”Amerikkalaisella tyylillä pärjää hyvin”\nKolmen vuorokauden kuluttua leikkauksesta Hannu palasi tajuihinsa – tukehtumisen tunteeseen ja kipuun. Hengittäminen tapahtui toistuvasti tukkeutuvan henkitorviavanteen kautta ja olo oli sekavan tuskainen. Kun hengitysputki otettiin yhdentoista päivän jälkeen pois, hän pystyi hengittämään jollain tavalla itse.\nLeikkauksen jälkeen koettiin suuri ihme: Hannulla oli säilynyt kyky tuottaa sanoja.\nIson operaation jälkeen puhumiseen ja nielemiseen oli harjoiteltava uusi tekniikka. Se oli työlästä. Kolmeen kuukauteen hän ei syönyt tavallista ruokaa ja paino putosi kaksikymmentä kiloa.\nHannun ja Arjan ei tarvinnut kohdata näitä vaiheita yksin, sillä taustalla vaikutti suuri sitkeiden esirukoilijoiden joukko, aina ulkomaita myöten. Operaation aikaan Hannu oli kasvavan Korson helluntaiseurakunnan pastori ja puolen vuoden ajan seurakunnassa järjestettiin joka ilta rukouskokous, jossa rukoiltiin Hannun puolesta.\nKun Mehtoset kertaavat vaiheitaan, Hannun puheessa kuuluu pehmeys, kun ärrät ja ässät ääntyvät loivemmin, tai ”amerikkalaisesti”, kuten Hannu sanoo.\n– Tällä tyylillä pärjää hyvin ulkomailla, hän naurahtaa.\nLevollisuus ja ilo. Ne välittyvät Mehtosten olemuksesta huolimatta mankelista, joka läpi ovat tulleet. Sairauksia on ollut näiden Hannun syöpien lisäksi muitakin, molemmilla, mutta he eivät niistä metelöi.\nKun katselen Hannun pistelevän juustokakkua, on kysyttävä, pystyykö hän nauttimaan. Onko hänellä säilynyt makuaisti?\n– Kyllä minä nautin, mies hörähtää.\n–Tällä puolella maku tuntuu, hän sanoo osoittaen oikeaa poskeaan.\nJumalan lapsen levollisuus\nKun uskova kohtaa vastoinkäymisiä toistuvasti, monelle tulee tarve etsiä selitystä – tai tarjota sitä itse. Mehtosetkin ovat kuulleet pohdintaa, onkohan taustalla jotain syntiä. Toiset taas kysyvät: mitähän Herralla on heille varattuna, kun hän näin kouluttaa.\n– Olen vastannut, että Jumala kouluttaa ennen kaikkea taivasta varten. Kärsimys itsessään ei jalosta ketään. Ajattelen, että Jumala tietää mitä tekee, silloinkin kun en itse ymmärrä. Sen hyväksyminen lähentää Jumalaan.\nTuntui, että hajoan atomeiksi. Tuon kokemuksen jälkeen olen ymmärtänyt Raamatun kohdan: on hirvittävää joutua elävän Jumalan käsiin.\nHannu näkee tökeröiden kysymysten takana myös väärän, menestymistä korostavan teologian. Sen vastaukset loppuvat, kun elämä ei olekaan pelkkää glooriaa. Pahimmillaan elämän vastoinkäymiset horjuttavat sellaisen uskon perusteita ja ihminen joutuu epätoivoon.\n– Jos identiteetti on juurtunut Jumalan sanaan ja Kristukseen, silloin ihminen ymmärtää olevansa ensisijaisesti Jumalan lapsi. Lapsi saa levätä luottamuksessa, olivat olosuhteet mitä tahansa.\nHannu intoutuu kahvipöydässä ihmettelemään armoa:\n–Minä murrun yhä uudestaan, kun virheen tehtyäni huomaan, että Jeesus ei tule vastaan vitsa kädessä, vaan armahtaa. Ajattelen, että näin ihanalle Jeesukselle haluan olla seuraavalla kerralla parempi.\nPyhän Hengen voima on työenergiaa\nKristityn sisällä voi vaikuttaa orjan mieli. Se on jatkuvasti levoton, sillä koskaan ei voi olla varma, onko tehnyt riittävästi.\n– Tällaisen takaa-ajetun mieltä painaa, että, jos Herra ei ole tyytyväinen, se on ”yt:t” ja pihalle, Hannu miettii.\nJumala ei kuitenkaan halua orjia, vaan lapsia, eikä lasta potkita perheestä pihalle, vaikka hän mokailisikin.\nArja kertoo esimerkin saarnamiehen pojasta, joka mummolassaan oli onnistunut sähläämään niin, että särki mummon arvokkaan astian.\n– Kilinän kuullessaan mummon riensi pojan luo ja kysyi: ei kai sinua sattunut? Jumala on tuon mummon kaltainen, Arja myhäilee.\nArmo yllättää. Ja toisaalta, yksinkertaisiahan ne usein ovat, uskon perustotuudet. Kuten se, että taivaaseen päästäkseen ei tarvitse muuta kuin ottaa Jeesus vastaan. Siinä ei tarvita kokemuksia armolahjoista tai Pyhästä Hengestä.\n– Ei taivaassa puhuta kielillä, mutta tätä elämää varten saamme työenergiaksi Pyhän Hengen. Oma rimpuilu on turhaa ilman Pyhän Hengen voimaa. Pyhä Henki voi tehdä hetkessä sen, mitä inhimillisesti voisi saavuttaa kymmenessä vuodessa, Hannu toteaa vuosikymmenten kokemuksella hengellisessä työssä.\nOleellista on olla janoinen, itseriittoinen kun ei tunnista tarvitsevansa Jumalan voimaa.\nHelluntaipastorin työ on vienyt Mehtosten perhettä paikkakunnalta toiselle ja muuttaminen on tullut tutuksi. Lähetystyössä he ovat palvelleet niin Espanjassa kuin huumejengien hallitsemassa Kolumbiassa.\nElämä on opettanut, että ilman Pyhän Hengen vaikutusta ei julistettu sana synnytä uskoa tai rukous johda ihmeeseen. Mutta kun hän vaikuttaa, se näkyy. Ihmiset tekevät parannusta, tulevat uskoon ja sairaita paranee.\nKolumbian kokouksissa Mehtoset saivat elää herätyksen keskellä ja alttarikutsun jälkeen alttarilla oli ahdasta. Uskoontulot olivat myös kestäviä, eivät vain hetken humauksia.\nEräässä kokouksessa Mehtosten luokse tuli äiti noin kymmenvuotiaan tyttärensä kanssa. Tämän kasvoissa, silmien ympärillä, oli isoja ulospullottavia syöpäkasvaimia. Tyttöä katsellessa Mehtoset valtasi myötätunto ja he vastasivat äidin pyyntöön rukoilla tytön puolesta.\n– Kun avasimme silmämme rukouksen jälkeen, emme olleet uskoa, että edessämme seisoo sama tyttö. Kasvaimet, jotka olivat vääristäneet hänen kasvojaan vain hetki sitten, olivat poissa, Arja kertoo.\nTuosta Jumalan tekemästä silmin havaittavasta ihmeestä on kymmenen vuotta ja naiseksi varttunut tyttö opiskelee nyt Bogotassa.\nHän tulee myrskyssä ja lempeässä huminassa\nElämän varrelle Jumalasta on saanut oppia eri puolia. Vieraillessaan floridalaisen seurakunnan rukouskammiossa, Hannu koki Jumalan pyhyyden niin painavana, että sitä ei ole meinannut kestää.\n– Tuntui, että hajoan atomeiksi. Tuon kokemuksen jälkeen olen ymmärtänyt Raamatun kohdan: on hirvittävää joutua elävän Jumalan käsiin. Helvettikään ei ole niin kamala paikka, kuin Jumalan pyhyys, ellei meillä ole Jeesuksen veren suojaa.\nMutta on Jumala tullut lähelle myös kuin masentuneelle profeetta Elialle tuulen huminassa, lempeästi. Vuosi sitten Hannulle tehtiin vatsaleikkaus Espanjassa ja Arja kävi katsomassa leikkauksen jälkeen vielä tajutonta miestään. Murheellisena hän palasi autolle ja rukoili.\n– Koin Pyhän Hengen lohduttavan läsnäolon niin, että aloin ylistää siellä autossa. Palasin takaisin Hannun luo ja silitin hänen poskeaan ja kuiskasin, että ”Hannu meille käy hyvin”. Usein etsimme Jumalan apua elämään tietyistä paikoista, mutta Pyhä Henki toimii keskellä arkea, Arja muistuttaa.\nTässä seurassa on ollut niin hyvä olla, että onnistumme Mehtosten kanssa eroamaan vasta kolmannella yrittämällä. Hannu esittää vielä toiveen, ettei haastattelu olisi pelkkä sairauskertomus. Ei suinkaan, vakuutan; ”Teidän elämässänne ja olemuksessanne on vahva Kristuksen tuoksu.” Kotiin ajellessa huomaan hymyileväni – näin ihana Jeesus on.\nPiditkö artikkelista? Alla olevassa videossa toimittaja Mari Turunen kertoo, miksi hän tekee kristillistä mediaa.\nTilaa lehti joulun kampanjahintaan tästä!


Rajat ja koulut kiinni, liikkumista voidaan rajoittaa, ohjeet yli 70-vuotiaille... Hallitukselta kovia toimia koronan takia - Politiikka - Ilta-Sanomat\nRajat ja koulut kiinni, liikkumista voidaan rajoittaa, ohjeet yli 70-vuotiaille... Hallitukselta kovia toimia koronan takia\nSuomi aloittaa valmistelun rajojen sulkemiseksi pikaisella aikataululla. Suomalaisille matkailijoille suositellaan välitöntä paluuta Suomeen, mutta tavaraliikenne jatkuu.\nAnna Nuutinen IS, STT\n16.3. 11:03 | Päivitetty 16.3. 19:19\nPääministeri Sanna Marin (sd) kertoo yllä olevalla videolla hallituksen linjauksista.\nLue hallituksen linjaukset sanasta sanaan täältä.\nHallitus toteaa, että ihmisten liikkumista voidaan rajoittaa henkeä ja terveyttä uhkaavan vakavan vaaran vuoksi. Tänään tiedotustilaisuudessa todettiin, että operaatio tulee olemaan raskas suomalaisille. Tavoite on, että riskiryhmät olisivat turvassa.\n– Olemme kaikki talkoissa, jotta nämä riskiryhmät pärjäisivät, sanoi peruspalveluministeri Krista Kiuru (sd).\nPääministeri Sanna Marin (sd) toteaa, että suomalaiset saavat muun muassa käyttää joukkoliikennevälineitä, käydä kaupassa ja apteekissa ja ulkoiluttaa koiraa. Tarpeetonta oleilua julkisilla paikoilla on kuitenkin vältettävä.\nOikeusministeri Anna-Maja Henriksson (r) toteaa valmiuslain käyttöönoton olevan ensimmäinen kerta Suomen historiassa.\n– Valmiuslaki antaa oikeuden kajota ihmisten perusoikeuksiin. Siksi se on niin poikkeuksellinen ja se vaatii, että myös eduskunta yhtyy tähän.\nAsia menee huomenna eduskunnan käsittelyyn, joka viime kädessä päättää, saako käyttöönottoasetus jäädä voimaan.\n– Tiedämme, että nyt ollaan kajoamassa ihmisten normaaliin arkeen, mutta se tehdään siksi, etteivät ihmiset kärsisi tästä epidemiasta, Henriksson sanoi.\nEU-komission puheenjohtaja Ursula von der Leyen on vahvistanut aikovansa ehdottaa jäsenmaiden johdolle, että EU:n alueelle kiellettäisiin väliaikaisesti muu kuin välttämätön matkustaminen.


Lelut - Lelut ja leikki - Suomalainen.com\nEtusivu Harrasteet Lelut ja leikki Lelut\nMuumi sihtisetissä on mukana pieni vene, lapio ja kaksi hiekkamuottia.\nDNA Etsivä - Rikostutkimus\n36 sivuinen suomenkielinen oppikirja Materiaalit ja tarvikkeet kokeiden suorittamiseen 12 hauskaa ja opettavaista tiedekoetta\nTämä odotettu uutuus sisältää vahvan tietopaketin kemiasta ja fysiikasta. Luonnonilmiöihin perustuvat kokeet kiehtovat lapsen mieltä ja mielikuvistusta, koska ne liittyvät todelliseen elämään ja luontoon. Pakkauksessa on 36 -sivuinen oppikirja, johon sisältyy kiinnostavasti toteutettu tieto-osa sekä 20 hauskan ja opettavaisen tiedekokeen ohjeet. Pakkauksessa on kokeissa tarvittavat erikoismateriaalit ja -tarvikkeet. Monipuolisessa tiedelelussa opitaan mm, kuinka tehdään ja lähetetään kemiallinen raketti, miten teet hienoja kristalleja, miksi popcorn poksahtaa ja hyppää kattilassa, miten moottori toimii, miten rakennat katapultin, kuinka teet sokerista sateenkaaren. Tiedekokeissa opitaan lisäksi tekemään kotitekoinen pH mittari, valmistamaan proteiinista vaahtoa sekä tehdään ihmeellinen levitoiva pallo, oma vesipumppu ja minipommi paperista.\nKylpylelu uimari nalle\nRyhmä Hau ROCKY\nUutuus Hittilelu! Swirly loop on kuin osa sinun käsivarttasi. Se pyörii kevyesti ja vaivattomasti ja liikkuu ylös alas käsivarttasi pitkin. Voit vierittää sen toiseen käteesi tai siirtää sen ystäväsi käteen. Sitä voi myös liu'uttaa narua tai tankoa pitkin. Se on lumoavan näköinen jopa hypnoottinen! Varo! Tämä on kerrassaan koukuttavaa! Kun sen painaa kasaan sen halkaisija on 13cm leikittäessä sen halkaisija on 23cm. Ruostumatonta terästä! Ikäsuositus +8 vuotta. 4 värin lajitelma.\nPehmo Naya, yksisarvinen äänellä\nSuloisella Naya-yksisarvisella on pehmeä turkki, kimalteleva sarvi ja tossut sekä kaunis sateenkaaren värinen harja ja häntä. Tainomainen melodia alkaa soimaan, kun painat Nayan sydämestä! koko 24 cm\nLittle Duch- sarjaan kuuluva suloinen pehmokirja pienelle lapselle. Paljon erilaisia pintoja lapsen tunnusteltavaksi. Sivujen sisällä rapinaa, helistin, peili ja töötti. Saa kiinnitettyä muovisella lenkillä vaikkapa rattaisiin. Ikäsuositus 0 + vuotaialle. Hienopesu 30 astetta.


Kaapeli-tv:n kanavat ovat nyt vaihtaneet paikkaa - tee uusi kanavahaku - LPOnet\nKaapeli-tv:n kanavat ovat nyt vaihtaneet paikkaa – tee uusi kanavahaku\nPäivitys tiedotteeseen 31.8.2021 klo 11.30\nHD-kanavat ovat nyt siirtyneet kanavaluettelon alkuun LPOnetin kaapeli-tv-verkossa, ja kanavapaikalla 1 näkyy YLE HD 1. Jos televisio ei hae uusia kanavapaikkoja automaattisesti, tee uusi kanavahaku tai palauta tarvittaessa tehdasasetukset.\nKaapelitelevisioverkon kanavanumerot tulevat muuttumaan 31.8.2021 niin, että vapaasti vastaanotettavien tv-kanavien HD-versiot löytyvät kanavaluettelosta ensimmäisenä, eli kanavapaikoilta ykkösestä eteenpäin. Perinteisen tarkkuuden kanavat (SD-kanavat) puolestaan siirtyvät alkamaan kanavanumerosta 21. Kanavat vaihtavat keskenään paikkaa – mikään tv-kanava ei poistu valikoimasta.\nMuutos tehdään, koska perinteistä tarkkuuttaa huomattavasti parempi teräväpiirtokuva on nykypäivän normaali, ja kanavat löytyvät muutoksen jälkeen televisiosta entistä helpommin.\nMuutos tehdään valtakunnallisesti kaikissa kaapeli-tv-verkoissa tiistaina 31.8.2021 alkaen klo 10. Uusimmat laitteet löytävät yleensä muuttuneet kanavapaikat automaattisesti. Mikäli televisio ei automaattisesti päivitä kanavajärjestystä muutoksen jälkeen, pitää televisioon tehdä uusi kanavahaku tai tehdasasetusten palautus.\nMuutos ei koske antenniverkkoa tai muita lähetystekniikoita kuin kaapeli-tv-verkkoa.\nLPOnetin kaapeli-tv-verkkoon viisi uutta HD-kanavaa\nMuutoksen yhteydessä ilmaisten teräväpiirtokanavien valikoimaa vahvistetaan viidellä kanavalla LPOnetin kaapeli-tv-verkossa: Fox HD, National Geographic HD, Hero HD, Alfa TV HD sekä TLC HD (Fox HD ja National Geographic HD näkyvät tällä hetkellä maksutta TV-kortilla, mutta muutoksen jälkeen myös ilman TV-korttia).\nKatso uudet kanavapaikat ja yleiset kanavahakuohjeet tästä.


Merialuesuunnittelu tukee merten kestävää käyttöä\nMerialuesuunnittelu – kestävällä käytöllä turvataan meriympäristön tulevaisuus\nEuroopan komission laatiman sinisen kasvun strategian mukaan meret ja valtameret ovat Euroopan talouden tärkeitä moottoreita. Niihin liittyy lisäksi huomattava innovaatio- ja kasvupotentiaali.\nKirjoittaja työskenteli Merialuesuunnitteluyhteistyön koordinaattorina Varsinais-Suomen liitossa\nSinisen kasvun odotetaan parantavan EU:n kansainvälistä kilpailukykyä, lisäävän resurssitehokkuutta ja edistävän työpaikkojen ja uusien kasvutekijöiden syntymistä.\nKasvutavoitteistaan huolimatta strategia korostaa myös kasvun kestävyyttä. Sen tavoitteena onkin suojella meriympäristöä ja varmistaa terveiden ja elinvoimaisten meri- ja rannikkoekosysteemien tarjoamien palvelujen jatkuminen.\nRiippuu kuitenkin kustakin valtiosta ja merialueesta, miten kasvun kestävyys huomioidaan.\nSinisen kasvun strategia keskittyy erityisesti tiettyihin aloihin\nKasvun kestävyyden varmistamiseksi strategiassa korostetaan merialuesuunnittelun merkitystä sekä meritiedon keräämisen tarvetta.\nMerialuesuunnittelun tarkoituksena on sovittaa yhteen meren erilaisia käyttötarpeita ja ehkäistä ristiriitojen syntymistä. Suunnittelun tavoitteena on myös tuoda pitkäjänteisyyttä merialueen toimintojen kehittämiseen kestävällä tavalla. Tähän kuuluu muun muassa eri ihmistoimintojen yhteisvaikutusten huomioon ottaminen.\nStrategialla kohdennetaan toimenpiteitä erityisesti vesiviljelyn, rannikkomatkailun, sinisen meribioteknologian, merienergian ja meren pohjan kaivostoiminnan kehittämiseen.\nSuomen tapauksessa nykyisellään merienergia tarkoittaa merituulivoimaa. Kaivostoiminnan kehittäminen taas tarkoittaa merenalaisten soravarojen käyttöä, ja vesiviljelyllä tarkoitetaan kirjolohen kasvatusta.\nNämä toimialat voivat aiheuttaa voimakkaitakin paineita meriympäristölle. Tuulivoiman rakentaminen merelle voi tarkoittaa melun lisääntymistä ja rakennusalueen elinympäristöjen tuhoutumista joko väliaikaisesti tai pysyvästi. Toisaalta merituulivoimalan perustukset voivat myös toimia keinotekoisena riuttana luoden uusia elinympäristöjä.\nSoranotto uhkaa luontodirektiivissakin mainittuja harjusaarten vedenalaisia jatkeita ja vedenalaisia hiekkasärkkiä.\nLisääntyvä turismi ja veneily voivat taas lisätä saariston elinympäristöjen rauhattomuutta. Saarten ja rantojen rakentamisen myötä voivat myös ruoppaukset ja meriläjitykset lisääntyä.\nKirjolohen kasvatus lisää ainakin paikallisesti ravinnekuormaa. Haittoja voidaan kuitenkin vähentää, jos viljelyaltaat sijoitetaan hyvin virtaaville alueille ja kalojen ruokinnassa käytetään ns. Itämerirehua.\nHarjusaaren vedenalainen osa.\nMerialuesuunnittelussa tulee ottaa huomioon monen eri tahon tarpeet\nMerialuesuunnittelussa tarkastellaan erityisesti merituulivoiman, meriliikenteen, kalastuksen, vesiviljelyn, matkailun ja virkistyskäytön mahdollisuuksia. Merialuesuunnitteluun kuuluu myös ympäristön ja luonnon suojelun, säilyttämisen ja parantamisen mahdollisuuksien kartoittaminen.\nSuomen osalta meriväylät ja meriliikenneyhteydet ovat erittäin tärkeitä, koska suurin osa viennistä ja tuonnista tapahtuu meriteitse.\nMyös maanpuolustuksen tarpeet sekä merellinen kulttuuriperintö huomioidaan suunnittelussa.\nMerten suojelu vaatii paljon tutkimustietoa\nMoni merellä tapahtuva toiminta aiheuttaa haittaa ja kuormitusta. Tämä huomioidaan nykylainsäädännön puitteissa sijainninohjauksessa, merialuesuunnittelussa sekä yksittäisten hankkeiden ympäristövaikutusten arvioinnissa ja lupaprosesseissa.\nMerellä tapahtuvien toimintojen ekosysteemipohjainen sijoittelu ja vyöhykkeistäminen lieneekin tulevaisuudessa entistä tärkeämpi keino vähentää meriympäristöön kohdistuvia haittoja.\nTämä vaatii kuitenkin huomattavan määrän tietoa lajien ja luontotyyppien sijainnista, herkkyydestä sekä tärkeimpien luontoarvojen huomioimista.\nSuomella on tähän Euroopan laajuisestikin poikkeuksellisen hyvät mahdollisuudet nyt kun Vedenalaisen luonnon monimuotoisuuden kartoitusohjelman (VELMU) aineistot kattavat koko Suomen merialueen. Tämä antaa erinomaisen pohjan ekosysteemilähestymistapaa noudattavalle merialuesuunnittelulle.


Ostovoimakin on tärkeä osa kilpailukykyä\nJoMa murskasi Alajärven - Niemi kumautti viisi juoksua\nKaunis kuin pieni italialainen\nKolumni 18.6.2017 01:01\nSuomen talous on kääntynyt yllättävänkin vahvaan kasvuun.\nVielä ei silti kannata paukutella henkseleitä. Politiikan tilanne on herkkä. Vaikka en millään pysty uskomaan, että joku vastuullinen ryhmä haluaa oikeasti ennenaikaiset eduskuntavaalit, on sekin häilyvä mahdollisuus olemassa.\nSe tietäisi kymmenientuhansien valtion- ja kunnallishallinnon viranhaltijoiden uudistusten parissa pitkään tekemän työn mitätöimistä, pakollisten uudistusten viivästyttämistä usealla vuodella, julkisen talouden alamäkeä ja sen myötä kansantalouden kasvun tyrehtymistä.\nKevään mittaan on hiljalleen alettu kaivaa poteroita syksyn tuponeuvotteluihin.\nNollalinjalla pitää jatkaa, sanoo yksi. Toisen mielestä jotakin plussaa pitää tulla tarjolle. Ääripäät puhuvat miinuksesta tai parin prosentin korotuksista.\nJa sitten on se ryhmä, jonka mielestä viisain ratkaisu on korjata nollalinjaa tuloveron kevennyksellä.\nOn jokseenkin tavallista puhua kilpailukyvyn yhteydessä myös ostovoimasta.\nTarkastelukulma jää auttamatta vajaaksi, jos ostovoiman ja palkkatyössä käyvien välille piirretään yhtäläisyysmerkki.\nSuomen ikärakenteesta ja korkeasta työttömyydestä johtuen yhä isompi rooli ostovoimassa on eläkkeiden ja tulonsiirtojen varassa elävien perheiden käytettävissä olevien tulojen kehityksellä.\nVerotuksen painopistettä on siirretty tietoisesti ja pitkään palkkatulosta kulutuksen verottamiseen.\nTälle kehitykselle löytyy hienoja perusteluja ilmastonmuutoksesta kerskakulutuksen hillitsemiseen.\nSille tosiasialle, että kulutusverojen korottaminen syö eniten köyhän kukkaroa, ei ole juuri ajatuksia suotu.\nIhmisen elämässä on tiettyjä välttämättömiä perustarpeita. Syödä pitää, ja juoda. Asua pitää, ja liikkua. Sähköäkin tarvitaan. Keskivertoperheet syövät suunnilleen saman verran, kuluttavat sähköä suunnilleen saman verran, käyttävät omaa autoa tai julkisia suunnilleen saman verran.\nJos toisen perheen käytettävissä oleva raha on sata ja toisen viisisataa, niin kumpaa kirpaisee se, että liikenteen verotusta, kiinteistöveroa tai sähköveroa korotetaan?\nSe sadan rahan talous ei todennäköisesti maksa lainkaan tuloveroja, joten se ei hyödy tuloveron kevennyksestä senttiäkään mutta kärsii välillisen verotuksen kiristyksestä suhteellisesti viisinkertaisesti verrattuna viidensadan rahan talouteen.\nKädessäni on sähkölasku, jonka loppusumma on 413,42 euroa. Siinä on sähköveroa 91,69 euroa. Kumma kyllä, myös verosta peritään arvonlisävero, jonka osuus koko laskusta on 80,01 euroa. Sähkölaskusta 41 prosenttia koostuukin veroista. Välillisen verotuksen raju kiristyminen selittää köyhien ja pienituloisten ostovoiman romahtamisen.\nSe on todellinen uhka kilpailukyvylle ja kansantaloudelle. Herätys siellä hallituksessa!\nAmorphis, Children of Bodom, Stratovarius ja Lost Society yhteiskeikalla Joensuussa\nIsmo Alanko teki "Metallicat" - katso, kuinka Enter Sandmanin intro taipuu keikalla\nRaatekankaan eritasoliittymän asfaltointityöt käynnissä\nKohtaamispaikka Pogostalla - turisti voi kysellä käyntikohteista ja herkutella samalla jäätelöllä kesäkahvilassa\nYlämyllyn yläkoulun hankesuunnitelmat jätettiin pöydälle\nHarryn ja Meghanin viralliset hääkuvat julkistettiin\nHorsmista ja nokkosista saa kympin kilolta, kerkkiäkin kaivataan\nUurossa poltettiin sohva vanhalla maantien pohjalla, palo ei levinnyt maastoon\nIlomantsi yhtiöittää lähes sata vuokra-asuntoa\nKolumni: Nimetön lappu, tuo kommunikoinnin jaloin muoto\n"Oli kyllä tosi täpärä voitto" - varparantalaiset voittivat sumorobottikisan televisiossa\nJoensuun joukkoliikenne kesäkuosiin\nKoulutuskuntayhtymän taloutta tasapainotettava edelleen\nPohjois-Karjalaan mitalisadetta opiskelijoiden SM-kilpailuissa\nEinari Vidgrén Säätiö lahjoitti 143 000 euroa osaajille\nLapsen käytösongelmista kysytään nyt jo ennen nelivuotisneuvolaa\nLapsuuden käytösongelmat ennustavat mielenterveys- ja päihdeongelmia aikuisena - tärkeintä katkaista kielteisyyden kierre perheessä


Kotiseutumarkkinat - Pohjois-Suomen Messut\nValtakunnalliset Kotiseutupäivät järjestetään Oulussa 12.-15.8.2021. Kotiseutupäivien teemana on kulttuuri-ilmastonmuutos – tapahtumassa nähdään monipuolisesti teemaan sopivaa ohjelmaa ympäri Oulua ja osana Kotiseutupäiviä järjestetään myös Kotiseutumarkkinat. Kotiseutumarkkinat ovat avoinna 13.-14.8. perjantaista lauantaihin. Perjantaina markkinat avautuvat klo 14.00 ja kestävät iltaan klo 21.00 asti. Lauantaina markkinat avautuvat klo 12.00 ja päättyvät klo 17.00.\nRotuaarin aukiolta Mannerheimin puistoon saakka levittyvillä Kotiseutumarkkinoilla on esillä käsityö, perinnekulttuuri ja ruoka kulttuuri-ilmastonmuutoksen hengessä. Tarjolla on paljon itse tehtyä ja lähellä tuotettua.\nOsa valtakunnallisia Kotiseutupäiviä Oulussa\nRotuaarin aukiolta aina Mannerheimin puistoon asti\nAvoinna pe klo 14.00 – 21.00 ja la klo 12.00 – 17.00\nMarkkinoilla on esillä\nOulun keskustan alueella on tiedossa Kotiseutumarkkinoiden aikaan värikästä ohjelmaa! Sounds of Oulu tuo perjantaina Rotuaarin aukiolle rytmimusiikkia bluesista rokkiin ja jatsista lattareihin. Oululaisen rytmimusiikin konsertti Sounds of Oulu alkaa jazz-paraatilla kävelykadulla klo 17.00, ja sen jälkeen ohjelma jatkuu Rotuaarin lavalla oululaisten big bandien konsertilla, jossa esiintyvät Oulu Big Band, TT Big Band ja Teekkaritorvet.\nLauantaina Oulun kävelykatukeskustan villitsee Kaupunnikarkelot! Keskusta täyttyy musiikilla, tanssilla, näytöksillä, jotka esittelevät perinnekulttuuria tuoreella ja osallistavalla otteella. Mukana on yli 300 esiintyjän joukko, jossa on mukana kansanmusiikin ja kansantanssin harrastajia, ammattilaisia ja perinnekulttuurin vaalijoita ja uudistajia. Kansallispuvut pääsevät tuulettumaan näytöksessä Rotuaarin aukion lavalla! Kaupunnikarkelot päättyvät klo 18 Rotuaarilta FolkJam-flashmobiin ja kulkueeseen, joka saattaa joukon Pikisaaren urbaaniin kyläjuhlaan.


Twilight-tähden uusin rooli vei vankilaan – Stara\nTwilight-tähden uusin rooli vei vankilaan\nViihdeuutiset 10.12.2010, 15:30 · Niina Niskanen\nMenestyksekkääseen kirjasarjaan perustuvat Twilight-elokuvat ovat saavuttaneet suuren suosion erityisesti teinityttöjen keskuudessa ympäri maailmaa. Sarjan neljäs osa Breaking Dawn tullaan näkemään valkokankaalla kahdessa eri osassa, joista ensimmäinen puolisko astuu ensi-iltaan marraskuussa 2011.\nElokuvissa Jacob Blackina esiintyvä Taylor Lautner ei ole täysin kiinni ihmissusiroolissaan, sillä fanien riemuksi Celebuzz-julkaisu kertoo hänen olevan nyt mukana Incarceron-nimisessä elokuvassa. Kyseinen toimintatrilleri kertoo nuoresta miehestä, joka asuu vankilassa ilman muistikuvia menneisyydestä.\nIncanceron perustuu vuonna 2007 julkaistuun kirjaan, jonka kirjoittajana on Catherine Fisher. Jatkoa kyseiselle romaanille saadaan vielä tässä kuussa, sillä uusin kirja Sapphique tulee myyntiin 28. joulukuuta.


Miksi koko Uusimaa on liikkumisrajoituksen piirissä? – Näin hallitus perustelee – ”On todennäköisesti jo laajalle levinnyt myös näiden kuntien ulkopuolella” | Demokraatti.fi\n25.3.2020 21:10 ・ Päivitetty: 25.3.2020 21:12\nMiksi koko Uusimaa on liikkumisrajoituksen piirissä? – Näin hallitus perustelee – ”On todennäköisesti jo laajalle levinnyt myös näiden kuntien ulkopuolella”\nPääministeri Sanna Marin täsmensi hallituksen tiedotustilaisuudessa, miksi koko Uusimaan on rajoituksen piirissä, vaikka alueen kunnissa koronatilanteet vaihtelevat.\n– Hallitus kävi erittäin perusteellisen ja huolellisen keskustelun rajauksesta. Olemme kuulleet terveydenhuoltomme viranomaisia, sosiaali- ja terveysministeriön asiantuntijoita ja hallitus on aivan vakuuttunut siitä, että rajaus nimenomaan koko Uudenmaan alueelle on välttämätön. Eli kyse ei ole vain siitä, että pääkaupunkiseudulla tätä tautia esiintyisi, vaan nimenomaan taudin esiintyvyys on isoa koko Uudenmaan alueella.\nMarinin mukaan asiasta käytiin erittäin tarkka keskustelu ja perusteet on käyty hallituksen kanssa läpi useita kertoja.\nPeruspalveluministeri Krista Kiuru sanoi, että koronaa esiintyy runsaasti Uudellamaalla Helsingin, Espoon, Kauniaisten, Vantaan, Sipoon, Inkoon, Raaseporin, Siuntion ja Lohjan alueilla.\n– Epidemia on edennyt näillä alueilla ja on todennäköisesti jo laajalle levinnyt myös näiden kuntien ulkopuolella. Tapauksia siis on piilevinä suuressa osassa myös Uudenmaan alueen muitakin kuntia.